MEDDELELSER Nr. 244-Juli/august 2022 by Jørgen Houlberg Nielsen - Issuu\nMEDDELELSER Nr. 244-Juli/august 2022\nMEDDELELSER Nr. 244\nFOUATs ledelse: Flyverløjtnant Franz Strehle, kaptajnløjtnant Lars Falkenberg, generalmajor Jens Erik Frandsen, oberstløjtnant Tonni Schumann og oberst Erling Flebbe Side 1 af 50\nLandsledelse og kontaktpersoner – praktiske oplysninger om MEDDELELSER\nRepræsentantskabsmøde Vedtægtsændringer Meddelelser fra kredsene: Københavns Kreds Midt- og Vestsjællands Kreds Fyns Kreds Nordjyske Kreds Overblik – FOUAT’s kalender\n3 14 15 28 33 40 50\nFORMANDSKAB Landsformand: Generalmajor Jens Erik Frandsen Dr. Tværgade 42, 6.th., 1302 København K. Mob.: 2124 9884 E-mail: rytfra@hotmail.com Forretningsfører: Orlogskaptajn Erik Dreyer-Andersen Klosterlunden 33 B, 4700 Næstved. Mob.: 2078 0331 E-mail: dreyer-andersen@webspeed.dk\nNæstformand: Oberst Erling B. Flebbe Amagerfælledvej 30, st.th., 2300 København S. Mob.: 2078 2624 E-mail: foreningen.fouat@gmail.com Redaktør: Kaptajn Bjarne Skov Jensen Bækmosen 1 A, 2670 Greve Mob.: 4030 8528 E-mail: skov-jensen@mail. dk\nKONTAKTPERSONER M.M. Web-redaktør: Major Jørgen Houlberg Nielsen E-mail: jorgenhnielsen@gmail.com\nSkydeudvalgsformand: Kaptajn Per Kristian Madsen Bøgevangen 30, 3540 Lynge Mob.: 4043 2361 E-mail: riemads@privat.dk\nFOUAT CVR-nummer: 36681837\nOM MEDDELELSER Formål: At formidle oplysninger til medlemmerne om kredsenes aktiviteter samt – når pladsen tillader det – at optage indlæg fra medlemmerne. Tid: MEDDELELSER udgives medio februar, april, juni, august, oktober og december. For indlæg er fristen for indsendelse til redaktionen den 1. i hver udgivelsesmåned. Bidrag: Bidrag optages på bidragsyderens ansvar. Eftertryk er kun tilladt med Formandskabets, henholdsvis pågældende kredsformands tilladelse. Input til bladet sendes i Word-format pr. e-mail til redaktionen. Ønskes indlæg illustreret med billeder, bedes oplysning medsendt om, hvem ophavsretten tilhører. Registrering: ISSN 2445-5091.\nSide - 2 - af 50\nREPRÆSENTANTSKABSMØDE REFERAT AF FOUAT REPRÆSENTANTSKABSMØDE TORSDAG DEN 28. APRIL 2022. Formanden, generalmajor repræsentantskabsmødet.\nValg af dirigent Formandskabet foreslog major Ove Møller Kristensen valgt som dirigent, hvilket forsamlingen tilsluttede sig. Dirigenten konstaterede, at repræsentantskabsmødet ved udsendelse af dagsorden i god tid forud for mødet var lovligt indvarslet og beslutningsdygtigt. 1. Beretninger a. Formandens beretning om foreningens virksomhed i det forløbne år. Formanden aflagde følgende beretning: ”Jeg vil godt indlede min beretning med endnu engang at understrege, hvor godt det er, at vi igen kan mødes uden de store bekymringer for eget helbred. Covid-19 er heldigvis på retur – vi mødes, ja, godt for det, og jeg kan ikke lade være med en gang imellem at reflektere over, at det måske er ret sundt, at vi ind imellem mindes om, at der er altså begrænsninger for vores udfoldelser. Lad mig så vende mig – traditionen tro – mod at mindes vores medlemmer, der siden sidste repræsentantskabsmøde er afgået til Ryes brigade. I oktober sidste år mindedes vi 28 medlemmer – det er heldigvis ikke så alvorligt denne gang - siden sidst er følgende afgået: Fyns Kreds: - major Egon Aaskov, december 2021 - kaptajn Ove Verner Pedersen, april 2022 Københavns Kreds: - oberstløjtnant Knud-Anton Knudsen, marts 2022 Lad os rejse os og ære deres minde med et minuts stilhed.\nSide - 3 - af 50\nJeg plejer altid lige at starte op med en overflyvning af de store linjer i forsvaret. Jeg har tre emner, jeg vil orientere jer om. For det første en lille tur jeg lige her 21 – 24 april har været på til Polen, Estland og Letland, dernæst forsvarsforliget og endelig krigen i Ukraine. Formanden gav herefter en spændende orientering om sit netop overståede besøg i de tre lande. Konklusionen på besøget var, at der overalt var dygtige danske repræsentanter, civile som militære, og at der var meget stor anerkendelse af Danmarks rolle i udviklingen af de baltiske landes forsvar, at de danske soldater og piloter nød endog meget stor anerkendelse for deres gode materiel og professionalisme, og at alle tre lande hæver deres forsvarsbudgetter meget hurtigt og til noget mere end de netop besluttede 2% herhjemme. Herefter vendte formanden sig mod det netop indgåede forsvarsforlig. ”Det første ord, jeg kom på, da resultatet af drøftelserne blev kendte, var ENDELIG. Endelig vil vi i Danmark leve op til det, vi siden 2014 har lovet NATO og dermed vores allierede, nemlig at bruge 2% af BNP på forsvaret samt ikke mindst, at vi i år og næste år vil sende et stort engangsbeløb af sted til forsvaret. Der er langt fra de nuværende ca. 1,3% og op til de 2% – ca. 18 milliarder, og jeg tror, at det er meget fornuftigt, at man har valgt en så lang implementeringsperiode. Dels af hensyn til gældsætningen af Danmark, dels af hensyn til, at det altså tager lang tid at forberede sig på at bruge så mange ekstra penge – alle kender vel skrækscenarierne med tiden og pengene i forbindelse med større materielanskaffelser – for eksempel gav CH/OP på den netop overståede tur til Baltikum det eksempel, at det vil som minimum tage syv år fra beslutning om anskaffelse af en PNBTN, og til der er en operativ klar - og jeg kan da også godt blive lidt nervøs, når jeg hører ikke mindst Martin Lidegaard men også Pia Olsen Dyhr udtale sig om, at de nye penge fortrinsvis skal gå til styrkelse af Udenrigstjenesten og Arktis samt grønne indsatser. Der er ingen tvivl om, at der kommer et kæmpe slagsmål om at få anvendt de forøgede midler bedst muligt set ud fra forsvarets behov og ikke radikale og venstreorienterede danske politikere eller den danske forsvarsindustris ønsker. Jeg glæder mig dog over de to store engangsbeløb i år og næste år, der skulle kunne muliggøre, at noget så simpelt som ammunitionslagrene igen kan bygges op og vores soldater kan uddannes med skarp ammunition og så må jeg indrømme, at det godt kan undre, at det lykkes for Polen og de baltiske lande at kapere en meget stor stigning i budgetterne uden de samme problemer, som vi herhjemme oplever. Jeg kan vel her godt tillade mig lidt tyst at udtrykke min meget store glæde over, at vi også har fået en ny minister for området. Side - 4 - af 50\nDet tredje emne, som jeg gerne vil berøre, er den forfærdelige krig i Ukraine. Vi har nu hørt om den i godt to måneder og er vel alle stadig rystet over Putins aggressivitet, det russiske forsvars voldsomme taktik med terrorbombninger af civile mål og vel bare det faktum, at vi igen får krig så tæt på. Der er da også alle de refleksioner, der finder sted blandt allehånde udnævnte eksperter, som er værd at hæfte sig ved, og hvor jeg selv er mest imponeret over den åbenlyse betydning, som moral har. Og lad mig så komme over i et helt andet spor. Det er min og landsledelsens vurdering, at det nu går fint med booking Hjørring. De er blevet meget mere servicemindede, og jeg oplever også i anden sammenhæng, at de er fine at samarbejde med. Hjemtagningen af opgaver fra ISS kan igen medføre bøvl, men det er min vurdering, at forsvaret vil lægge sig i selen for, at vi brugere ikke bliver generet, men tværtimod vil føle en forbedret service. Jeg glæder jeg mig også over, at man i forbindelse med hjemtagningen af opgaverne tager medarbejderne med, så vi forhåbentlig ikke skal til at arbejde med nyansatte igen. I denne boldgade er også adgangen til forsvarets etablissementer – det er blevet sværere, men noget vi i den sikkerhedspolitiske situation kommer til at leve med. Lad mig så vende mig mod os selv. Nu er nedlæggelsen af Sydjyske Kreds en realitet, og vi er således alene repræsenteret i Jylland ved Nordjyske kreds – det er en ærgerlig situation, som vi ikke kan sidde overhørig. Det første, vi kan gøre, er at forsøge at stoppe udviklingen, altså stoppe blødningen. Hvordan gør vi det? Ja, hvis vi starter med at se på antal medlemmer, så er vi nu nede på i alt 228 medlemmer fordelt med 128 til Københavns Kreds, 51 til Midt- og Sjællands Kreds, 37 til Fyns Kreds og 12 til Nordjyske Kreds. Skal vi ikke blive enige om, at så vil vi ikke længere ned? Vi skal først og fremmest fastholde de medlemmer, vi allerede har. Hvordan gør vi det? For mig at se, må vi sikre os, at der i kredsbestyrelserne er igangsat en efterfølgerplanlægning, så vi ikke igen kommer til at opleve, at der ingen er til at tage over, når der af den ene eller anden årsag er forfald på bestyrelsesposterne. Lad mig bare spørge: har I - i jeres bestyrelser drøftet og lavet en konkret efterfølgerplan? Har I - i denne sammenhæng også lavet de funktionsbeskrivelser, vi tidligere har drøftet og besluttet skulle laves? Jeg ved godt det ikke er nemt, men det er altså en god ide – nu med Hans’ eksempel in mente.\nSide - 5 - af 50\nDernæst er vi nu ude af corona, så jeg vil anmode om, at kredsene bruger en ekstra anstrengelse på at genetablere vores aktivitetsniveau og ikke mindst orienterer medlemmerne herom. Konstant medlemstilgang er en livsnerve for FOUAT, og det gælder for alle kredse. En af de vigtigste forudsætninger for at hverve medlemmer er, at kredsenes aktiviteter er interessante og har et højt kvalitetsniveau. En gennemgang af aktiviteterne hen over årene vidner om stor diversitet, men også om betydelig forskellighed mellem kredsene. Kunne der her være anledning til for hver enkelt kreds at vurdere sit udbud, eventuelt hente inspiration hos de andre kredse og måske være åben for nytænkning og nye initiativer? I denne forbindelse glæder det mig, at skydningerne nu er genoptaget i Fyns, Midt- og Vestsjællands og Københavns kredse. Det er imidlertid ikke nok alene at fastholde – vi skal have flere medlemmer, om ikke andet så for at erstatte de, der af naturlige årsager falder fra. Den bedste hvervning efter min mening er stadig mund til øre metoden – tilfredse medlemmer tager gerne nye med, og kunne man ikke i kredsene starte en kampagne med temaet: alle medlemmer skaffer et nyt medlem!!!. Der er dog også her nogle forhindringer, som vi må arbejde mere med. Dels er der kendskabet til vores forening – det er fortsat svært. Jeg vil meget gerne udfærdige et lille orienteringsbrev om foreningen til brug for udlevering lokalt af kredsene, såfremt dette måtte have interesse. Men hvem er egentlig vores målgruppe – altså hvor skal vi hente vores nye medlemmer, hvis vi ser bort fra medlem til medlem? Umiddelbart står de tre værn og HJV højt, men også Beredskabet, Politiet, Kriminalforsorgen og Forsvarsministeriets andre styrelser er emner til listen. I formandskabet anser vi det for vigtigt for hvervningen, at hver enkelt kreds i sit område har en fuldstændig og opdateret oversigt over disse relevante institutioner, som er en mulig fødekæde for medlemstilgang. Det kræver, at disse institutioner har et kendskab til FOUAT og vores aktiviteter og meget gerne, at der etableres en personlig kontakt til hvert enkelt sted – hvordan ville det gå hos jer? Og hvem kan egentlig blive medlem? Praksis i dag er vel, at det kan alle, og måske skal vi lade det afspejles endnu tydeligere i vores vedtægter. Lars nævnte på sidste møde, at den største forhindring for nye medlemmer er vores forenings navn. Det har vi i landsledelsen tænkt en del over, og vi er klar til at tage en drøftelse heraf, og jeg har ovenikøbet et forslag til ny benævnelse med: ”Foreningen af 1891” og så kan vi i bunden af vores papir skrive; tidligere FOUAT.\nSide - 6 - af 50\nJeg lægger ikke op til, at vi skal ændre vores forenings navn på dette møde, men gerne til at vi tager en drøftelse heraf, og at I vender det i egen kreds og evt. kommer med andre forslag til ny benævnelse, således vi på næste møde kunne tage en beslutning herom. Mange af disse forhold vil vi i øvrigt vende under dagsordenens pkt. 5 Behandling af forslag fra formandskabet, hvor vi jo har sat ændring af vores vedtægter og SWOT – analyse op. Jeg vil også gerne nævne vores to egne platforme; MEDDELELSER og vores hjemmeside. Begge virker godt og er gode værktøjer at bruge i både fastholdelses- og hvervningsarbejdet, så tak for en stor indsats her Bjarne og J.H. Det er også godt, at skydningerne nu igen er godt i gang, så stor tak for arbejdet hermed, både i kredsene og hos Per. Hermed vil jeg slutte min beretning med at takke kredsbestyrelserne og landsledelsen for indsatsen og samtidig understrege, at der er nok at tage fat på i det kommende år. Der var enkelte kommentarer til beretningen: Lars Falkenberg: Lars var enig i at drøfte en ændring af foreningens navn. På baggrund af et brev formanden havde skrevet i 2020 efterspurgte Lars hvilke kontakter i nærområdet han kunne henvende sig til med henblik på hvervning af nye medlemmer. Formanden mente, at det var den lokale kreds, der bedst vidste dette, og at den tager fat i de lokale myndigheder. Formanden ville også kigge på mulige kontakter i kredsene. Formanden nævnte også, at han har holdt møde med Beredskabsstyrelsen (BST) og Hovedorganisationen af Officerer i Danmark (HOD). Begge parter har lovet at sende information om FOUAT til deres medlemmer. Jørgen Houlberg: J.H. foreslog, at der på hjemmesiden skulle skrives, at alle arrangementer i kredsene igen gennemføres uden begrænsninger. Det var der enighed om. Bo Haugaard: Bo mente, at det var uheldigt at fjerne ordet ”officerer” fra foreningens navn. Erling Flebbe: Erling bemærkede, at der ikke er fulgt tilstrækkeligt op på henvendelserne til BST og HOD. Han nævnte videre, at der er et problem med datalovgivningen – den begrænser i stort omfang mulighed for at få informationer. Bjarne Skov Jensen: Bjarne opfordrede til, at man startede overvejelserne om et nyt navn med det samme og ikke ventede til kredsenes generalforsamlinger. b. Kredsformændenes beretning fra kredsene Tonni Schumann, Midt- og Vestsjællands Kreds oplyste, at der var afholdt et godt foredrag med politiinspektør Kim Kliver. Side - 7 - af 50\nTonni bemærkede, at det var svært at komme i gang igen efter corona. Han bemærkede også, at kredsens geografiske udbredelse er et problem. Han nævnte også muligheden for at gennemføre arrangementer i dagtimerne i weekenden. Måske ville flere kunne deltage. Tonni nævnte, at kredsen er blevet CVR-registreret og snart får en foreningsbankkonto. Han nævnte også, at det er blevet nødvendigt at hæve kontingentet. Kredsen vil snarest gå i gang med efterfølgerplanlægning. Næste arrangement er en rundvisning i Slagelse Kloster. Franz Strehle, Nordjyske Kreds oplyste at mange arrangementer er blevet skubbet pga. corona. Kredsen mangler at gennemføre besøg hos Terma, Jægerkorpset m.fl. Franz nævnte, at har talt med en mulig afløser på formandsposten. Han nævnte afslutningsvis, at kredsen nu kun har 12 medlemmer. Lars Falkenberg, Fyns Kreds oplyste, at kredsen har 37 medlemmer. Der er en god økonomi og skydninger er blevet gennemført. Der er gennemført diverse arrangementer. Lars oplyste, at kredsen mangler at lave efterfølgerplanlægning. Kredsen har ikke funktionsbeskrivelser. Erling Flebbe, Københavns Kreds: Kredsen har 2021 gennemført fire foredrag, én skydedag, en stiftelsesfest og en udflugt til Frihedsmuseet. Kredsen har ikke suppleanter men derimod 10 bestyrelsesmedlemmer. Erling nævnte, at kredsen har en del funktionsbeskrivelser men ingen efterfølgerplan. Erling nævnte, at det er en god idé at få fødselarens tilladelse til at skrive om vedkommende i MEDDELELSER. Afslutningsvis blev formandens beretning godkendt. c. Webredaktøren orienterer om hjemmesiden. • Hjemmesiden fungerer rigtig god - Både ”set udefra” og ”inde bag”. • Som webredaktør er det godt at deltage i alle typer arrangementer. • Webmaster Peter Bjørn Thomsen fra ”Midt- og Vestsjælland” har indlagt effektive sikkerheds Plug-ins. • Samarbejde med redaktør og webmaster fungerer fint. • Webmaster har foreslået at menupunktet ”Medlem til Medlem” fjernes. • Foreningens Direktiv vedr. Datasikkerhed påkalder ovennævnte f.eks. ved anmodninger om overførsel af medlemsoplysninger. Side - 8 - af 50\n• I tilfælde af anmodninger om overførsel af penge kan der være tale om ITkriminalitet - men selvfølgelig også ”lovlig anmodning”. • Når jeg anmoder forretningsføreren om betaling, så sender jeg oplysninger, som kun han og jeg kender - oftest noget info, men kan også være et telefonopkald/sms før mail sendes. • Pas på såkaldt Phishing, hvor indholdet f.eks. har et link. Kør curseren over linket UDEN at klikke, og man kan så undre sig over det, som ses. Det blev besluttet, at menupunktet ”Medlem til Medlem” skulle slettes. Inden frokosten overrakte formanden en vingave til Tonni Schumann i anledning af hans 65-års fødselsdag. FROKOST UDDELING AF SKYDEPRÆMIER 2021 Skydeudvalgsformand, Per Kristian Madsen, og formanden forestod overrækkelsen af præmier til årets bedste skytter.\nFormanden overrækker præmier til kaptajn Per Kristian Madsen og oberstløjtnant Tonni Schumann\nDer har været afholdt skydninger i 3 kredse. Årets resultat er Fyn 1.026, København 962 og Midt- og Vestsjælland 952 point. • Oberst Folmer Pedersens ærespræmie tilfaldt Gert Riber Schultz, Fyns Kreds med 221 points. • Kaptajn Buchs’ mindeskål blev tildelt Erik Olsen, Midt- og Vestsjællands Kreds med 213 points. • Kaptajn Troels-Smith’s mindepokal gik til Peter Frimuth Hansen, Fyns Kreds med 210 points. Side - 9 - af 50\n• Major Ulrichsens pokal tilfaldt Per Kristian Madsen, Københavns Kreds med 208 point. • Den af Storstrøms Kreds udsatte pokal gik i år til Fyns Kreds med 1.026 points. 2. Fremlæggelse af det reviderede regnskab til godkendelse (2021). Forretningsfører Erik Dreyer-Andersen forelagde de reviderede regnskaber for 2021 med følgende hovedtal: Kr. Indtægter Udgifter Resultat Status primo Status ultimo Regnskabet blev godkendt.\n2021 312,00 5.819,90 -5.507,90 16.278,22 10.770,32\n3. Fremlæggelse af forslag til budget for 2023 til orientering. Fastsættelse af bidrag til foreningen for 2023. Forretningsfører Erik Dreyer-Andersen forelagde budgettet for 2023 med følgende hovedtal: Kr. Indtægter Udgifter Resultat Status primo Status ultimo\n2023 12.200,00 11.500,00 700,00 12.580,00 13.280,00\nFastsættelse af bidrag til foreningen. Bidraget til foreningen blev foreslået fastholdt på kr. 50,00 pr. medlem. Dette blev vedtaget. 4. Valg a. Formand. Generalmajor Jens Erik Frandsen blev genvalgt med applaus.\nSide - 10 - af 50\n5. Behandling af forslag fra formandskabet. a. Forslag til ændring af FOUAT´s vedtægter. Til dette formål er udarbejdet et forslag til ændring af vedtægterne, som er udsendt til kredsene. På baggrund af tilbagemelding fra kredsene gennemgik formanden de vigtigste ændringer: Forside: Foreningens navn foreslås ændret til Foreningen af Officerer udenfor aktiv Tjeneste, således, at navnet ikke indikerer, at det drejer sig om medlemmer, der har været uden alt for aktiv tjeneste. § 2: Formålsbestemmelsen om oplysning om historiske og aktuelle forhold er præciseret. § 4, stk. 1-5: Bestemmelsen definerer de fire forskellige medlemskategorier, som i praksis anvendes i kredsenes arbejde. Det drejer sig om: Almindelige medlemmer (tidligere benævnt ”Standardmedlemmer”) Juniormedlemmer Prøvemedlemmer Æresmedlemmer – opdeling mellem medlemmer af kongehuset og æresmedlemmer udpeget af kredsene. § 6, stk. 6: Indføjet en bestemmelse, der giver formandskabet mulighed for digital afholdelse af repræsentantskabsmøde, hvis restriktioner forhindrer normal afholdelse. § 7, stk. 1: ”foreningens formand” ændres til ”landsformanden”. Det er den betegnelse, der almindeligvis bruges. § 8, stk. 1: Foreningens formandskab har ønsket at udvide det nuværende formandskab, som består af landsformanden og næstformanden til også at omfatte forretningsføreren og redaktøren. Baggrunden er, at disse funktioner – som formandskabet hidtil har trukket på – vil kunne yde væsentlige bidrag til at drive og udvikle foreningens overordnede mål og virksomhed. § 9, stk. 1: Det slås fast, at kalenderåret er regnskabsår for både foreningen og kredsene. Tillæg A, stk. 2: Der er flyttet rundt på rækkefølgen af dagsordenspunkterne, således: - Formandens beretning om det forløbne år, fulgt af fremlæggelse af regnskab til godkendelse. - Foreningens virke det kommende år, fulgt af vedtagelse af budget og kontingent for det kommende år. Tillæg B, stk. 3, nr. 1: Bestemmelsen om beretninger er udvidet med kredsformændenes beretninger for det forløbne år. Tillæg B, stk. 3, nr. 2.-6.: Rækkefølgen i dagsordenen er ændret. Lars Falkenberg: Fyns Kreds er ikke glade for ordet ”Juniormedlemmer”.\nSide - 11 - af 50\nFormanden anmodede repræsentantskabet om at overveje et andet ord for juniormedlemmer. Formanden nævnte også, at et medlem i Københavns Kreds havde tilbudt at omskrive vedtægterne til et mere moderne sprog. Et sådant forslag samt yderligere ændringsforslag vil blive fremlagt en gang i fremtiden. De fremlagte forslag til ændringer af vedtægterne blev vedtaget med applaus. b. SWOT - analyse. Formanden havde tidligere tilsendt kredsene resultatet af SWOT – analysen fra 2015 og bedt dem om at overveje nye punkter. Det var meget begrænset, hvad kredsene havde meldt tilbage. Formanden fremlagde SWOT – analysen. STYRKER: ➢ Opfattes som seriøs tilrettelægger af foredragsvirksomhed. ➢ Kan tiltrække anerkendte forskere, politikere, civile og militære embedsmænd. ➢ Formidling til medlemmerne af relevant viden inden for det forsvars- og sikkerhedspolitiske område, der gør det muligt for medlemmerne at deltage i debatten på et oplyst grundlag. ➢ Udvikling af et godt kammeratskab og sammenhold i de enkelte kredse. ➢ Interessant og godt fungerende hjemmeside. ➢ Muligheder for pistolskydning. SVAGHEDER: ➢ Foreningens medlemskreds er pr. definition i den ældre kategori og har derfor løbende afgang af medlemmer, som fordrer konstant arbejde med tilgang af nye medlemmer. ➢ Manglende kendskab til foreningen og dens aktiviteter i forhold til alle relevante målgrupper. ➢ Foreningens geografiske spredning med 4 kredse er ujævn – specielt i Jylland med nu kun Nordjyske Kreds tilbage. ➢ Foreningens aktiviteter er et bærende element i at tiltrække nye medlemmer. Aktiviteterne i de enkelte kredse er meget forskelligartede og rummer formentlig ikke tilstrækkeligt incitament for målgrupperne. ➢ Foreningens navn kan muligt afholde nogle fra at melde sig ind, hvis de ikke har officersbaggrund. ➢ Indsatsen for at skaffe nye medlemmer har været uensartet og dermed ikke tilstrækkelig. ➢ Vanskeligt at hverve bestyrelsesmedlemmer. MULIGHEDER: ➢ Øge kredsenes indsats på medlemshvervning. ➢ Personlig kontakt til cheferne for relevante enheder i den enkelte kreds’ område. ➢ Skriftligt materiale om foreningens og kredsens aktiviteter. Side - 12 - af 50\n➢ Etablering af kontakt til relevante institutioner i den enkelte kreds’ område med henblik på at skaffe foredragsholdere samt formidle oplysninger om foreningens aktiviteter. ➢ Muligheder for samarbejde med andre tilsvarende foreninger. ➢ Fremstille nyt eller opdateret materiale om foreningen. ➢ Kort præsentationsbrochure ➢ Øget brug af hjemmesiden ➢ Brug af direct mail ➢ Aktivere medlemmerne personligt: ”Skaf et medlem!” ➢ Nytænke aktivitetsmuligheder. TRUSLER: ➢ Faldende medlemstal og manglende tilgang. ➢ Potentielle medlemmers valg mellem konkurrerende foreninger. ➢ Utilstrækkelig efterfølgerplanlægning. ➢ Vanskeligheder med at få medlemmer til at påtage sig bestyrelsesansvar. ➢ Virkningen af en genindførelse af restriktioner ved ny pandemi. Der udspandt sig en livlig drøftelse. Deltagerne i mødet blev bedt om at overveje yderligere SWOT, således at vi om nogle år kan gentage processen. c. Status for FOUAT´s medlemskartotek ved forretningsføreren samt oplæg ved Erling Flebbe om indsats for indsamling af manglende medlemsoplysninger. Erik Dreyer-Andersen orienterede om status over manglende obligatoriske medlemsoplysninger. Seneste billede ser således ud: Kreds\nErling Flebbe havde på baggrund af den tidligere betydelige manko i Københavns Kreds sammen med sin bestyrelse sat et arbejde i gang med at tage kontakt til hvert af de medlemmer, som man manglede oplysninger fra. Erling nævnte, at man nu havde haft kontakt til alle medlemmer, der manglede registrering. Han udtrykte håb om, at de sidste kom med i årets løb. d. Mulige annonceringsforslag m.h.p. hvervning af nye medlemmer. Side - 13 - af 50\nFormanden nævnte mulighederne for eksempelvis at annoncere i HOD-bladet sammen med andre foreninger. Årsagen til at gå sammen med andre er, at en annonce i HOD-bladet er meget dyr. Formanden nævnte også muligheden for sammen med andre at udarbejde brochure til uddeling på HOD seniorseminar. Formanden tilbød i øvrigt at orientere om FOUAT på HOD seniorseminar i Middelfart 30.31. maj 2022. Der udspandt sig en livlig drøftelse. Det blev bl.a. nævnt, at det måske ikke var pengene værd at annoncere i HOD-bladet Landsledelse vil fortsætte dette arbejde. 6. Behandling af forslag fra kredsbestyrelserne. Der var ikke indkommet forslag fra kredsbestyrelserne. 7. Fastsættelse af tid og sted for næste repræsentantskabsmøde Formandskabets forslag om afholdelse af næste repræsentantskabsmøde torsdag den 27. april 2023 i Odense blev vedtaget. 8. Eventuelt Franz Strehle: Franz orienterede om, at der 1. oktober 2022 foregår et større musikalsk arrangement (Svend Nicolaisen) i Grenå Marina. Der vil komme busser fra hele landet til arrangementet. Franz mente, at det kunne være en god måde at kredsene mødtes på. Franz vil fremsende mere om dette senere. Fyn: Der blev spurgt til status for ny protektor. Formanden svarede, at vi intet har hørt, til trods for forsøg ad mange kanaler. Fyn: Vedrørende præsentationerne: Pas på med hvid skrift på blå baggrund. Formanden afsluttede mødet med at takke deltagerne for mange og gode forslag og idéer. Formanden takkede dirigenten for sikkert og veludført arbejde og Fyns Kreds for et godt værtskab for repræsentantskabsmødet. Erik Dreyer-Andersen Referent\nVEDTÆGTSÆNDRINGER Som det fremgår af referatet fra repræsentantskabsmødet, blev der på mødet gennemført nogle mindre ændringer af foreningens vedtægter. Hovedformålet var at Side - 14 - af 50\nbringe vedtægterne i overensstemmelse med den praksis, der udøves i foreningen og i kredsene samt at foretage nogle få præciseringer. På et område blev gennemført en formel ændring, nemlig vedrørende foreningens navn. I navnet blev ordene ”uden for” ændret til ”udenfor” for at sikre en korrekt sproglig anvendelse af biordet og dermed undgå, at ordet ”for” kunne betragtes som en gradbøjning af de efterfølgende ord ”aktiv Tjeneste”. Derudover blev det besluttet, at Formandskabet fremover består af landsformanden, næstformanden, forretningsføreren og redaktøren. Det er op til kredsene at tilrette navnet i egne publikationer samt at bedømme, om det er nødvendigt at orientere eksterne forbindelser om ændringen. Red.\nKØBENHAVNS KREDS Formand: Oberst Erling B. Flebbe, Amagerfælledvej 30, st. th., 2300 København S.  2078 2624 foreningen.fouat@gmail.com – Tilmelding: tilmelding.fouat.kbh.kreds@gmail.com Logistik: Premierløjtnant Per Brix-Knudsen, Eskemosegårds Allé 42, 3460 Birkerød  4976 1217 – : brix.knudsen@mail.dk Kasserer: Major Bo Haugaard, Østerbrogade 56D, 3. sal, 2100 København Ø.  5015 0390 -  freefly@godmail.dk, Bank: Reg.nr. 1551 Konto nr. 1127 7322. Skydeudvalgsformand: Per K. Madsen  4043 2361-  riemads@privat.dk\nForedrag om krig i byområder Den 3. marts lykkedes det for Københavns Kreds at få en aftale i stand med en foredragsholder. Når jeg skriver det på den måde, er det fordi, det faktisk var glippet hele tre gange med tidligere aftaler med foredragsholdere den aften. Grundene til at vedkommende meldte forfald var dels, at man havde fået en ny ministertaburet (forhenværende forsvarsminister Trine Bramsen), dels at der var en mere vigtig dagsorden end at holde foredrag for FOUAT’s Københavns Kreds (ny forsvarsminister Morten Bødskov), dels at man var blevet ramt af Covid-19 (major Jacob Bach Meldal). Det begyndte at knibe helt gevaldigt. Det seneste afbud indløb tirsdag den 1. marts, hvor kredsens foredrag var berammet til torsdag den 3. marts. Efter en bred søgning, var der et par foredragsholdere, jeg fik kontakt til, der måtte melde pas. Men man gav et par anbefalinger til hvem, en føler med fordel kunne lægges ud. Jeg valgte at forhøre mig hos major Claudia Læssøe Pedersen, der er sektionschef på Forsvarsakademiet (FAK) ved Instituttet for Strategi og Krigsstudier. Enden af den historie blev, at majoren erklærede sig villig til at holde et foredrag med selvvalgt emne. Det blev et foredrag, som har afsæt i et ph.d.-studie, Side - 15 - af 50\nhun har afleveret for nylig, og som omhandler ”Krig i byområder.” Det blev så emnet for foredraget den 3. marts.\nFormanden introducerer major Claudia Læssøe Pedersen\nMajor Claudia Læssøe Pedersen gav en kort introduktion om sig selv. Hun startede i Flyvevåbnet i 1998 og har de seneste 6 år været tjenstgørende på FAK. Majoren forklarede, at der i litteraturen ikke findes meget at læse om bykrig. Hun forklarede videre, at interessen for bykrig har været meget behersket i mange år. Og den litteratur, der findes om emnet, arbejder primært med problemstillingen på det taktiske niveau. Der findes meget lidt om emnet på det strategiske niveau. Til belysning af emnet forklarede Claudia Læssøe Pedersen, at det er et kendt fænomen, at byer på hele kloden bliver flere og flere og større og større. Hendes tese er, at i byer med 10 millioner indbyggere eller større må være nær sagt umulig at udkæmpe militær krigsførelse på konventionel vis. Rent historisk mener man at kunne vise, at (formentlig) første gang der blev kæmpet om og i en by var for ca. 5.500 år siden. Stedet var byen Hamoucar, der ligger på grænsen mellem nutidens Syrien og Irak, ca. 30 km vest for Tigris floden. Dér har arkæologer fundet tydelige beviser for, at der har været kæmpet om byen og at dens bygninger efterfølgende er blevet ødelagt. Den empiri, Claudia Læssøe Pedersen har valgt at anvende i sine studier, omfatter beskrivelserne af stridighederne mellem Israel og palæstinenserne (i hovedsagen Palestine Liberation Organisation (PLO) og Hamas (den Islamiske modstandsbevægelse)) i perioden 1982 til og med 2014. Grunden til at vælge netop de konflikter var, at det er et Side - 16 - af 50\nforholdsvis begrænset geografisk område. Endvidere har det israelske forsvar et stort kendskab til bykrig. Det israelske forsvar havde til opgave at bekæmpe en fjende, der benyttede sig af asymmetrisk1 og hybrid2 krigsførelse. Majoren var i forbindelse med studierne omkring udarbejdelsen af sin ph.d. på et 4 måneders ophold i Israel. Det kildemateriale hun har benyttet sig af, er bl.a. det israelske statsarkiv. Det rummer store mængder af kilder, der i hovedsagen er skrevet på hebræisk. Claudia Læssøe Pedersen har førhen snuset lidt til teologistudiet, men det kvalificerede hende ikke til at læse større værker på sproget. Til hjælp med sin ph.d.-opgave fik hun translatørassistance stillet velvilligt til rådighed, således at hun kunne bringe relevant kildemateriale i anvendelse. Hun gennemførte også en række interviews med personer, der havde været involveret i de interessante operationer. Hun benyttede sig også af avisartikler, som selvsagt var mangfoldige netop i Israel. Dels har hun studeret memoires fra aktører i konflikten, dels har hun et omfattende kendskab til rapporter fra Non Governmental Organizations (NGO’er), der har opereret i området. Hun har talt med en tidligere amerikansk ambassadør i Israel og talt med en israelsk general, begge med kendskab til konflikten. En særlig kilde var en israelsk NGO ved navn ”Breaking the Silence,” der er meget kritisk over for det israelske forsvars førelse af krigen mod palæstinenserne. Majoren forklarede, at byer er meget forskellige, og at store dele af klodens befolkning i dag lever i urbaniserede områder. I tiden fremover forventes det, at befolkningstilvæksten i de store byer vil forøges drastisk, dels fordi befolkningstilvæksten i selve byerne stiger, dels fordi befolkningen i oplandet til byerne søger ind til dem. Taler man om storbyer, er der normalt også en by under byen. Det skal forstås derhen, at der under store byer normalt er et betragteligt kloaknet, der kan bruges til andet end at aflede spildevand og regnvand. Under byen er der normalt også vejanlæg i tunneller, metro- samt andre 1\nAsymmetrisk krigsførelse omhandler en form for krigsførelse, hvor to parter har forskellige militære kapaciteter eller metoder til krigen. I et sådant tilfælde må den svage part udnytte sine specielle fordele eller modstanderens svagheder for at have nogen mulighed for at opnå sine mål. Kilde: Wikipedia 2 Hybrid krigsførelse er anvendelse af militær magt på en måde, så det ikke er rigtig er krig, men som på den anden side heller ikke rigtigt er fred. Man bruger nogle metoder – for eksempel misinformation, cyberangreb eller politisk pression – der ikke kan registreres som krig, for at opnå nogle resultater, man ikke ville kunne nå med fredelige midler. Hybrid krigsførelse er en form for krig, der ikke er krig, hvilket netop er pointen. Kilde: Professor Mikkel Vedby Rasmussen.\nSide - 17 - af 50\ntogbaner. Sådanne underjordiske områder vil i forbindelse med bykamp udgøre et virkefelt, som især vil være til fordel for forsvarerne af byen, fordi de stedlige beboere og soldater kan have et solidt kendskab til den underjordiske by. Udover at man i sit forsvar af en by kan gøre brug af den eksisterende underjordiske infrastruktur kan man også grave tunneler, med det specifikke formål at kunne operere uset. Historisk set er der talrige eksempler på, at tunneler er blevet gravet i forbindelse med krigsførelse. Senest har ISIS og Hamas været effektive til at benytte sig af gravede tunneler i Mosul og på Gazastriben. Men selvom man har skullet opholde sig under jorden, har omhandlede oprørsbevægelser kunnet følge med i, hvad der er foregået oppe på jordoverfladen, fordi man i udstrakt grad har gjort brug af droner. Claudia Læssøe Pedersen forklarede, at militærstrategiske tænkere fra de tidligste tider har frarådet, at man som krigsførende magt begiver sig i lag med bykrig. Der er en speciel udfordring ved at udkæmpe krige i byområder, fordi man nemt kan komme ud for såkaldte ”cascading effects” (afledte effekter, der medfører andre afledte effekter osv., red.), som eksempelvis kan dukke op i form af epidemiske sygdomme, der kan udvikle sig ukontrollabelt, eller brande, der kan give anledning til sammenstyrtning af bygninger eller udvikle giftige gasser. En bys topografi kan i krig blive særdeles dynamisk og ændres meget væsentligt og ganske hurtigt. Byområder, der er nemme at passere i fredstid, kan i tilfælde af krig hurtigt ændres til ugennemtrængelige spærringer af byens forsvarere. Kampmidler, der har gode anvendelsesmuligheder i det åbne terræn, kan være reduceret i effekt eller endda være helt virkningsløse i bykamp. Nutidens byer kan i nogle tilfælde vokse sig gigantisk store. Man kalder dem da for megacities. Som tommelfingerregel siger man, at en megacity bebos af over 10 millioner mennesker. Menneskenes søgning ind til byområderne gør, at antallet af megacities stiger markant især i Afrika og Sydasien. I 1980, nævnte foredragsholderen, var der 3 megacities - og i 2017 var der 37, hvor Tokyo og Jakarta er de største med hver over 30 millioner indbyggere. Claudia Læssøe Pedersen nævnte, at der bor flere mennesker i Jakarta end i hele Australien. En storby eller en megacity er karakteriseret ved en ekstrem tæthed af mennesker; de har exceptionelle menneskeskabte bygninger og strukturer; de har stor indflydelse på deres opland og har i visse tilfælde også nationalt, internationalt og i enkelte tilfælde også global indflydelse. Dette sidste gælder eksempelvis Singapore, som med sine 6½ millioner indbyggere har stor global indflydelse. Til sammenligning havde Bagdad med ca. 4 millioner mennesker i 2003 kun få bygninger over 12 etager, intet underjordisk transportsystem og ingen større tilknytning til globale økonomiske eller politiske netværk. Major Claudia Læssøe Pedersen kom ind på den store og af mange af os kendte konflikt, som blev indledt i Mellemøsten i 1982. Da satte israelerne sig som mål at kaste Side - 18 - af 50\nPLO ud af Libanon. Det foldede sig ud i flere bykrige, der for israelernes vedkommende skulle udkæmpes af soldater, som savnede kendskab til den form for konflikt. PLO blev jaget på flugt, men israelerne hentede sig et plettet skudsmål hjem ikke mindst på grund af massakrerne i flygtningelejrene Sabra og Shatila. I 2002 var situationen ikke stort bedre, da det israelske forsvar gennemførte operationen Defensive Shield i de besatte områder på Jordans Vestbred. Under den konflikt lærte de israelske soldater en ny taktik, som gik under betegnelsen ”at gå gennem murene.” Da byerne var forberedt til kamp bl.a. i form af luremineringer og snigskytter, valgte Israelerne at undgå de gængse fremrykkeveje som veje, døre og vinduer og i stedet passere ved at sprænge sig vej gennem mure og vægge. De 30 medlemmer fra FOUAT Københavns Kreds, der var mødt op til aftenens foredrag den 3. marts, fik sig en anderledes og meget interessant indførelse i et emne, som der normalt ikke berettes ret meget om. Erling Flebbe PS: Som bonusinformation kan her tilføjes, at major Claudia Læssøe Pedersen fik lejlighed at forsvare sin ph.d.-afhandling om bykamp på Odense Universitetscenter fredag den 6. maj. Hun bestod efter ikke mindre end 3 timers eksamination. FOUAT Københavns Kreds ønsker hjerteligt tillykke.  Ekskursion til Krigsmuseet i København Der var 30 medlemmer fra Københavns Kreds, der den 19. maj fik lejlighed til at besøge Krigsmuseet, det, der førhen var kendt under den meget gamle, danske betegnelse Tøjhusmuseet. Der var guide på, og vi fik en rundvisning og forklaringer ved et udpluk af de mange montrer og tableauer, der er i museet. Idéen til besøget blev for nogle år siden luftet af kredsens æresmedlem, Ingrid Daege. Hun mente, at der nu er kommet så mange nye og anderledes fremlæggelse af det militære isenkram, det danske Forsvar har gjort brug af gennem århundrederne, at det var et besøg værd. Arrangementet blev til noget, fordi bestyrelsesmedlem Michael Bondegaard agerede tovholder på såvel museumsbesøget som den efterfølgende særdeles gode frokost i Kanal Caféen i Frederiksholms Kanal. I Krigsmuseet fik vi først vist en stor skalamodel af Tøjhuset, der blev færdiggjort på Christian IV tid. Dengang kunne orlogsskibe sejle ind mellem Proviantgården og Tøjhuset for dels at blive forsynet med proviant, dernæst rigget til med udstyr, våben\nSide - 19 - af 50\nog andet grej, for til sidst at blive forsynet med krudt fra det særlige krudthus, der lå helt ude ved vandkanten.\nGuiden fortalte om det oprindelige Tøjhus ud fra en skala-model. (Foto: Lars Hollænder)\nDernæst var der en forklaring om en moderne 203 mm haubits, som var en del af inventaret i den danske hær under den senere del af den kolde krig. Haubitsen var konstrueret til at kunne skyde atomgranater, selvom det danske Forsvar ikke besad den slags. Næste tableau vi så, var en forklaring om en af de få – med danske øjne – lyspunkter under krigen mellem Prøjsen/Østrig-Ungarn og Danmark i 1864, nemlig søtræfningen ved Helgoland den 9. maj det år. Da besejrede den danske flåde den ØstrigUngarnske. Dernæst en montre med enkelte bjergede genstande fra linjeskibet ”Dannebroge”, der blev skudt i brand i Køge Bugt under Store Nordiske Krig i 1710. Skibet var under kommando af Ivar Huitfeldt. Skibet sprang i luften, da ilden nåede skibets krudtkammer. Forinden havde det trukket så mange svenske skibe til sig, at det lykkedes for de øvrige danske orlogsskibe at foretage en omgående bevægelse og slå svenskerne. Om de store sejlskibe, som flåden benyttede i tidligere tider, kunne guiden fortælle, at man på flådens værft ikke gjorde brug af projekttegninger. Grunden til det var, at man dengang helt enkelt ikke mestrede den slags. Et orlogsskib blev i sejlskibenes dage konstrueret efter en skalamodel, som man først byggede og demonstrerede for monarken. Når denne havde godkendt modellen, gik man i gang med det egentlige skibsbyggeri. Side - 20 - af 50\nModel af orlogsskib tilbage i tiden. (Foto: Jens Sannom)\nVi fik en kort fortælling om krigen i 1864, som militært set – efter guidens opfattelse – gik dårligt for danskerne af to grunde. Dels fordi prøjserne og østrig-ungarerne havde moderne bagladekanoner og bagladegeværer, der var de danske våben langt overlegne i såvel skudkadence som i skudafstande, dels på grund af de danske politikeres idelige indblanding i krigens førelse. Omkring 1. verdenskrig var fortællingen, at Danmark lige netop havde held til at holde sig neutral. Det blev nævnt, at mange dansksindede unge mænd faldt i Kejser Wilhelm 2.’s hær for en sag, der ikke var deres. Folkeafstemningen i 1920 og den deraf følgende nye grænse midt gennem Slesvig blev omtalt. Et tysk vandkølet maskingevær model 1908 blev forevist. En medfølgende forklaring var, at netop den slags våben havde kostet mange soldater livet. Guiden nævnte, at der i verdenskrigens forløb var 14 millioner soldater, der mistet livet. Der var en montre med den kanon, som om morgenen den 9. april 1940 var opstillet i Haderslev med henblik på at standse den tyske invasion. Kanonbesætningen havde held med at sætte to tyske panservogne ud af spillet, men blev derefter løbet over ende. Flere af de soldater, der udgjorde kanonbesætningen, blev dræbt og andre såret. Guiden omtalte i fortsættelse heraf opgøret med samarbejdspolitikken, dvs. generalstrejken i august 1943. Dette og Flådens sænkning, evakueringen af jøderne til Sverige og modstandsbevægelsens aktiviteter gjorde, at danskerne af de allierede lige netop kunne blive betragtet som stuerene. Guiden omtalte 11. september terrorhandlingen i New York i 2001, der havde udløst NATO’s ”en for alle og alle for en” paragraf. Der blev vist et tableau med et Side - 21 - af 50\nmilitærkøretøj, som var blevet udsat for en vejsidebombe i Gereshk i Afghanistan. Køretøjet havde været sidste køretøj i en konvoj på 7 køretøjer. Sidste vogn blev ramt af en vejsidebombe, og alle passagerer i køretøjet blevet sårede. Guiden supplerede med kort at fortælle om alle de 43 danske soldater, der i perioden 2002-2013 på den ene eller den anden måde ofrede deres liv for at løse opgaven i Afghanistan. En museumsguide i en time er ikke nogen billig fornøjelse. Derfor var det efter undertegnedes opfattelse ikke helt tilfredsstillende, at vores guide måtte lade en del spørgsmål (vel egentlig lidt for mange) henstå ubesvarede. Kan hænde at FOUAT’s medlemmer er lidt bedre bevandrede i historie end normale museumsgæster - men alligevel! Akustikken i de store haller er ikke den allerbedste for bedagede, svage ører. Det betød, at en del af guidens forklaringer, ikke altid helt blev opfattet. Efter den guidede tur var der en lille halv time til fri manøvre i museet. Med eller uden guide, så var museet bestemt et gensyn værd. Der er rigtigt mange interaktive forklaringer ved de enkelte montrer og tableauer. Så derfor kan museet nok være nogle timers besøg værd, især da, hvis man har børn eller børnebørn i den yngre skolealder eller teenagere for den sags skyld. Anden og sidste etape for årets ekskursion var frokost på Kanal Caféen i Frederiksholms Kanal. Caféen formåede at serveret nogle flotte platter med godt køligt øl og en god brændevin til. Maden var særdeles veltillavet. Og hørte man til de sultne, kunne man vederkvæge sig med ikke mindre end seks flotte halve stykker. Det duede rigtig godt.\nFrokost i Kanal Caféen. (Foto: Jens Sannom)\nTak endnu engang til Michael Bondegaard for et godt arrangement. Erling Flebbe Side - 22 - af 50\n Nyt om navne… Løjtnant Søren Arly Jensen fylder 75 år den 26. juni 2022.\nLøjtnant Søren Arly Jensen\nOberst Lars Dencker fylder70 år den 27. juni 2022. Premierløjtnant Kaj Degn Justesen fylder 65 år den 7. juli 2022.\nPremierløjtnant Kaj Degn Justesen\nTidl. forsvarschef, general Christian Hvidt fylder 80 år den 15. juli 2022.\nSide - 23 - af 50\nGeneral Christian Hvidt (Foto: DocPlayer)\nHvidt startede sin karriere i Flyvevåbnet lige efter afsluttet studentereksamen. Han blev pilotuddannet i Canada og i Danmark. Under sin pilotuddannelse gjorde han sig helt fra begyndelsen i særlig grad positivt bemærket. Christian Hvidt har fløjet som testpilot på DRAKEN og var den, der landede det første danske F-16 i Danmark. Før han blev forsvarschef var han stabschef i Forsvarskommandoen, og før det igen var han Danmarks militære repræsentant ved NATO-hovedkvarteret i Bruxelles. Før sin pensionering og især efter har general Hvidt været meget aktiv på bestyrelsesposter i dansk erhvervsliv. Generalen blev medlem af FOUAT Københavns Kreds i 2002. Christian Hvidt har ved en enkelt lejlighed holdt foredrag for kredsen om sin tid som pilot på DRAKEN og F-16 flyene. Major Gregers Djørup fylder 90 år den 17. juli 2022.\nMajor Gregers Djørup\nSide - 24 - af 50\nGregers har en meget alsidig militær karriere bag sig. Han har gjort tjeneste som officer i to værn og gennemgået stabskursus i det tredje værn (Søværnet) – for at slutte med tjeneste som lærer i det ”overordnede” ved Forsvarsakademiet. Endvidere har han som civil forrettet i Bruxelles i dét, der dengang hed de Europæiske Fællesskaber (EF). Efter den tjeneste har han ernæret sig som statsautoriseret translatør med oversættelser til Hovedstadens advokatkontorer og afholdt kurser i juridisk engelsk for advokatsekretærer. Grunden til at han har kunnet det var, at Gregers i sin tid, inden indkaldelsen til Avedørelejren, læste jura ved Københavns Universitet. Gregers Djørup har i sit privatliv – som han selv skriver – slidt et antal koner op og ”beriget” verden med 9 børn og foreløbig 11 børnebørn og et par oldebørn. Han mener derfor, at der er MATERIALE TIL EN HEL BOG! Hans ”børn” på Møn vil fejre ham ved at chartre hele Færgen MØN til en sammenkomst for familien. Det er også tanken at fejre Gregers Djørup i en anden ombæring med venner og bekendte i officersmessen på den på Holmen oplagte fregat PEDER SKRAM. Men det lader lidt vente på sig, fordi der for tiden er restriktioner på grund af situationen i Ukraine. I FOUAT-sammenhæng har det især været pistolskydningen, som har haft hans interesse. Major Gregers Djørup overbringer forlods en tak til alle dem, der vil sende ham en venlig tanke den 17. juli. Major Karsten Adsbøl fylder 65 år den 17. juli 2022.\nMajor Karsten Adsbøl\nKarsten er udlært elektromekaniker i Flyvevåbnet og startede som konstabelelev i Jonstruplejren i 1979. Efter nogle år som tekniker, bl.a. i Skrydstrup og på Færøerne, gik turen videre til Avnø og Flyvevåbnets Officersskole. Efter udnævnelse til premierløjtnant i 1988 gik turen tilbage til Skrydstrup som teknisk officer i eskadrille 730.\nSide - 25 - af 50\nEfter VUT har karrieren budt på tjeneste ved Flyvematerielkommandoen, Forsvarskommandoen, Forsvarets Materieltjeneste og sidst, men ikke mindst ved Arktisk Kommando i Nuuk, hvorfra han afgik på pension i 2017. Karsten er dog stadig tilknyttet Arktisk Kommando som reserveofficer, hvor han for tiden er chef for den logistiske reserve ved Kommandoen. Major Svend Birger Pedersen fylder 90 år den 23. juli\nMajor Svend Birger Pedersen (Foto: Privatfoto)\nSvend Birger Pedersen begyndte i Flyvevåbnet i 1952 og kom efter endt uddannelse i USA til eskadrille 728 på Skrydstrup. Han indtrådte på Flyvevåbnets Officersskole i maj måned 1957 og tiltrådte efter skolen igen eskadrille 728 for efter 2 år at blive flyttet til eskadrille 724, hvorefter han efter at have været to år som næstkommanderende blev sendt på stabsarbejde. Han meldte sig hos oberst Lunding ved Forsvarets Efterretningstjeneste og kommandør Haugsted ved Forsvarets Centralradio. Efter tre år blev han orienteret af en kollega om, at han var udpeget som den første adjudant for Prins Henrik. Kommandør Haugsted spurgte ham, om han kunne tænke sig at gå med hænderne på ryggen i 4 år eller var der noget bedre? Svaret var ja, og kort tid blev han flyttet til Skrydstrup som eskadrillechef for eskadrille 724. I fritiden læste han til merkonom i 4 retninger (organisation, datalære, personaleledelse og markedsføring). Stabsarbejdet kaldte igen efter 4 år og han blev chef fly i Forsvarets Efterretningstjeneste. Han sluttede som chef for Forsvarets industrisikkerhed i 1992. Hans merkonomuddannelse førte til, at han blev medlem af bestyrelsen for Chemitalic, en af Danmarks største printfabrikker. Chemitalic laver Side - 26 - af 50\nprintkort til mobiltelefoner, bilnøgler, vaskemaskiner og F-16, for den sags skyld. Her var han næstformand for bestyrelsen i 7 år. Da han blev pensioneret, blev han ansat som generalsekretær for Sikkerhedsbranchen fra 1992 til 2007. Udover dette var han i 4 år parallelt ansat som chefkonsulent ved Det Danske Handelskammer med arbejdet som organisationsudvikling. I dag går tiden med golf, bridge og rejser. Major Svend Birger Pedersen, der blandt venner går under navnet Spike, blev medlem af Københavns Kreds i 2009.\nMajor Ole Raae Andersen fylder 85 år den 23. juli 2022.\nMajor Ole Raae Andersen\nOberst Benny Christian Hansen fylder 75 år den 23. juli 2022.\nOberst Benny Christian Hansen\n Side - 27 - af 50\nLidt om pistolskydning i Københavns Kreds Efter sommerferieperioden går vi igen i gang med skydning på pistol på Hanebjerg Skyttecenter ved Nørre Herlev. Dagene 16. og 23. august samt 20. og 27. august. Det er tirsdage, og vi starter kl. 09:00. Vi er i gang med at bruge den nye Walther pistol, som viser sig at være et ganske udmærket håndvåben. Hvis du har lyst til at deltage i skydningerne, vil det være en god idé at give vores skydeudvalgsformand, Per Kristian Madsen, et praj.\nMIDT- OG VESTSJÆLLANDS KREDS Formand: Oberstløjtnant Tonni Schumann, Ørnevænget 8, 4060 Kirke Såby  5186 1820- : tonni.schumann@gmail.com Forretningsfører: Premierløjtnant Peter B. Thomsen, Husrækken 1, 4180 Sorø  2966 6318 -  pbt@sorfam.dk Kasserer: Premierløjtnant Søren Nør, Falkevej 22, 4261 Dalmose  2536 3574 - : falk4261@gmail.com Bank: Reg.nr. 1551 Konto nr. 351171 3919\nKære medlemmer. Så er der igen nyt fra Kredsen. Siden sidst har der været afholdt to arrangementer, som kort refereres nedenfor. Foredrag med Oberstløjtnant Timm Willum Larsen\nOberstløjtnant Timm Willum Larsen Side - 28 - af 50\nI samarbejde med Hjemmeværnsforeningen for Slagelse og Omegn havde vi torsdag den 21. april inviteret oberstløjtnant Timm Willum Larsen til at fortælle os om sine oplevelser i forbindelse med de danske soldaters sidste tid i – og hjemtagning af det sidste hold danske soldater fra Afghanistan – eller som Timm udtrykte det: ”Alle udsendelser er forskellige – denne periode vil soldaterne huske som Lukkemissionen og COVID-missionen, hvor COVID var voldsomt begrænsende for den rådgivning af afghanske officerer mv. som var Resolute Support Mission’s primære opgave”.\nMissionens to ærmemærker – det officielle og det danske kontingents eget.\nTimm fortalte, at missionen var meget udfordrende. På grund af COVID foregik alt som telefon- og videomøder. Han skulle rådgive via videolink og via tolk, hvilket var meget besværligt, meget omstændeligt og møgkedeligt. Al transport over 500 m foregik med helikopter på grund af sikkerheden. Transport på landjorden ”kostede” 10 M/K og mindst tre pansrede køretøjer. Desuden var man altid iført sikkerhedsudrustning, der vejede 25 kg, når man gik ud.\nTimm (med solbriller) samt hans protection-team (Foto: Timm)\nSide - 29 - af 50\nHelikoptertransport – iført sikkerhedsudrustning og mundbind (Foto:Timm)\nPowerPoint fra Timms foredrag.\nDa beslutningen kom om at trække alle tropper ud af Afghanistan, medførte det forvirring og manglende styring primært fra amerikanernes side. De ville være ude senest 4. juli, og det samme synes de, at de danske soldater skulle være. Timm oplevede at de amerikanske officerer begyndte at panikke, og at logistikken begyndte at gå i opløsning. Men godt hjulpet af de hjemlige myndigheder stod han fast over for USA og begyndte selv at planlægge for de danske soldaters farvel til Afghanistan efter næsten 20 år. Lukning af en mission er meget kompleks, hektisk, delvis præget af panik og manglende styring. Situationen og udfordringerne kan være svære helt at forstå, når man sidder hjemme i Danmark. Funktionaliteter og støttefunktioner lukker ned, logistikken Side - 30 - af 50\nforsvinder og man er lidt overladt til sig selv. Heldigvis blev der sendt et nationalt støtteelement bestående af en lang række specialister ned til Afghanistan. De var med til at sikre, at det danske kontingent kom godt, sikkert og ordnet ud af Afghanistan. Der var kun ganske få ups’ere – gælder både operative, logistiske og kommunikationsmæsssige. Dog ærgrede det Timm, at Forsvaret ikke prioriterede at markere afslutningen af 20 års krigsindsats i Afghanistan.\nDe sidste danske soldater på ”bagsmækken” af en dansk C 130 inden afrejsen fra Afghanistan (Foto: Timm)\nTimms gennemgang af evakueringen eller udtrækningen af det danske kontingent var meget ærlig og humoristisk. Han brugte samtlige 90 minutter – godt og vel – og gav os en god indsigt i de oplevelser og udfordringer, han og de øvrige udsendte blev stillet over for, da missionen skulle lukke ned. ”Har krigen i Afghanistan været det værd? Måske skal man i stedet stille sig selv spørgsmålet, hvor vidt Forsvaret løste den opgave, man var blevet sendt af sted for at løse.” (Citat: Timm Willum Larsen).  Pistolskydning Så tog vi hul på årets pistolskydninger på skydebanen i Søskoven ved Sorø. Mandag den 16. maj var otte M/K mødt op, heriblandt to ”nye skytter”, nemlig Michael Lund og Erik Dreyer-Andersen. Øvrige deltagere var Jens Færge, Erik Olsen, Helle Jürgensen, Søren J. Larsen, Tonni Schumann og Jesper Keincke. Under Jesper Keinckes kyndige ledelse blev skydningerne afviklet i god ro og orden – dog med et enkelt problem, nemlig at ”plastrene” ikke ville blive siddende på skiverne. Jesper har lovet at skaffe plastre med klæbestof på bagsiden til næste skydning, søndag den 12. juni kl. 18:30. Side - 31 - af 50\nForsøg på at plastre skiverne\n”Hvis skudhuller er hvis?” (Fotos: Tonni Schumann)\nHUSK Rundvisning på Slagelse Kloster onsdag den 8. juni 2022 kl. 19:00-21:30. Vi mødes i Klostergården kl. 19:00, hvor Helle Jürgensen møder os og viser os rundt i Klosteret, der kan datere sin historie tilbage til 1585. Efter rundvisningen er Kredsen vært til en øl eller vand.  Nyt om navne… Som noget nyt har Landsledelsen besluttet at omtale medlemmers runde fødselsdage. Jeg vil derfor sende en e-mail til dem der nærmer sig et ”rundt eller halvrundt hjørne” og spørge, om de er interesserede i at blive omtalt. Indtil videre har jeg skrevet til tre medlemmer og to har sagt ”nej tak”, mens én har sagt OK til en kort omtale, så…\nOberst Karl Johan Nilausen\nSide - 32 - af 50\nOberst Karl Johan Nilausen fyldte 80 år den 9. maj. Kalle har blandt andet været formand for Midt- og Vestsjællands Kreds i perioden 2002-2006. Så et STORT forsinket TILLYKKE til Kalle fra Kredsen. God sommer! Tonni Schumann FYNS KREDS Formand: Kaptajnløjtnant Lars Falkenberg, Vestergade 2, 5540 Ullerslev  6535 1042 4044 8560 – : larsf42@hotmail.com Forretningsfører: Premierløjtnant Evy Krüger, Broholmvej 67, 5672 Broby,  2277 4666- : ekok@mail.dk. Bank: Reg.nr. 5875 Konto nr. 6887 860 228\nDødsfald Fyns Kreds har modtaget endnu et tungt budskab. Vi har mistet et af vores trofaste medlemmer gennem 18 år, pensioneret kaptajn Ove Verner Pedersen *28. maj 1936 -  1. april 2022. O.V. døde uventet i hjemmet efter en travl dag som guide på Fyns Militærhistoriske Museum i færd med den gerning, der blev hans livsværk. Tæt på at blive 86 år.\nKaptajn Over Verner Pedersen\nSide - 33 - af 50\nKaptajn Ove Verner Pedersen tjente i næsten 40 år som officer i Fynske Livregiment i Odense, og han gik på pension i 1996. Kaptajnen var af FN udsendt til Gaza på det 1. hold i 1956, senere et andet sted i Mellemøsten samt ved Den Danske Brigade i Tyskland. Hertil kom de mange år ved Fynske Livregiment og Sergentskolen. Kaptajnen modtog en speciel medalje, som betød meget for ham: Forsvarets Medalje for Særlig Fortjenstfuld Indsats. Det blev militærhistorie i almindelighed, men Fynske Livregiments historie i særdeleshed, der blev hans livsværk. I 1983 fik O.V. til opgave at etablere et museum over Fynske Livregiments historie på Odense Kaserne. Det begyndte ganske uformelt på loftet i en af kasernens bygninger. Fra kasernen flyttedes samlingen til Kragsbjerggården, herefter til Dannebrogsgade og til sin nuværende placering i Fyns Militærhistoriske Museum på den gamle Odense Kaserne. Ove Verner Pedersen fik næsten 40 år som daglig leder af det museum, han elskede, og hvis eksistens i høj grad skyldes hans fortjeneste! I FOUAT’s Fyns Kreds deltog han med stor interesse, og vi fik glæde af hans gode humør og engagement i kredsen. Især mindes vi forårsudflugten i 2014. Her oplevede vi O.V. som en dygtig formidler med en stor viden om militære operationer. Vi fik fortællingen om slaget på Isted Hede i 1850. O.V. tegnede og fortalte stående på stedet, hvor kampene fandt sted. Hans hukommelse var nærmest fotografisk. Vi kommer til at savne O.V. i vores midte. Tankerne går nu til hans hustru Lis og familien. Æret være hans minde. Palle Christiansen Kaptajn \nAntvorskovs husarregiment er mange ting: Sabelsvingende ryttere, søde eskorteheste og barske pansertropper 18 friske medlemmer og pårørende fra Fyns Kreds foretog et ”samlet spring” over Storebælt i to minibusser. Alle nysgerrige og klar til at erobre ny viden. Især om de blå gardehusarer, men også om de andre enheder, som er under samme baret i Antvorskov. Da fynske kreds ikke ønskede at deres indkøbte brunsvigere skulle falde i fremmede hænder, fik vi vores ”brunnere” spist på Fyn til morgenkaffen ved Rønninge rasteplads nær Langeskov. Side - 34 - af 50\nMilitærmuseum med stolte traditioner Vi blev budt velkommen af en smilende husarpige i hovedvagten på Charlottedals Allé. Og så var vi indenfor perimeterhegnet på Antvorskov kaserne. Vores guide var oversergent, og han hed Kristian. Han skulle indvie os i en masse ting som vi naturligvis ikke vidste om hesteuniverset og de raske husarer. Deres historie er skildret i en stor museumssamling. Stedet emmer af militærkultur og traditioner. Oversergenten var meget kompetent og vidende om tingene. Lige indenfor døren var en autentisk opstilling fra en vagtstue i Næstved-tiden. Formentlig fra midt-firserne. Spillekortene var lagt på det gamle skurvede bord, og askebægeret var et vigtigt interiør. Stolene var lige så umagelige, som de skulle være dengang. Bag ved et rødt skilderhus stod en soldat i M/44-uniform. Nok fra længere tilbage end midt i 1980’erne. På 1. sal fortalte Kristian: Det der fylder mest, er GHR’s historie. Smækfyldt med traditioner og myter. Alt det vi så på museet var præget af politikernes forlig på forsvarsområdet. 1999 blev især et katastrofeår for dansk forsvar. Store og ældgamle regimenter blev sammenlagt. Her på Antvorskov flyttede 3 regimenter sammen: Gardehusarerne fra Næsted, Sjællandske Livregiment fra Slagelse, og Danske Livregiment. Alle med historiske tilbageblik på flere hundrede år. Til et ramponeret ”ægteskab” med en fælles tvungen kultur, som dog har vist sig at fungere, fordi den var nødt til det. I dag er GHR et panserregiment, men det har jo den kongelige beredne tjeneste at varetage. Vi studerede de mange effekter på museet. For eksempel flotte snorejakker, kepier (hovedbeklædning), model af husar til hest i fuld størrelse. Med pynt af snekketøj = de hvide muslingeskaller som pryder en husarhest. Desuden udstillingen om Livgarden til hest, en for længst nedlagt enhed. Nævnes skal også dækkener, bidsler, kandarer og fjerbuske (svaj). Interessant var historien om rytteriets sabler til krigsbrug og til parade. En ryttersabel er krum og grum. Det er en almindelig paradesabel ikke normalt. Tilføjelse med et glimt i øjet: Et bidsel er med til at styre hestens adfærd. Citat: Husaren kan med det få en hest til at dreje på en 25-øre! En særlig mindesøjle! I et skab belyst af projektører står en miniaturemodel af mindesøjlen som findes i original udgave på Oksbøl Kaserne. Kristian: Der er alt for mange navne på den søjle, og alt for mange af dem er fra Gardehusarregimentet! En rørende del af museet her. Danske Livregiment og Sjællandske Livregiment har nogle mindre museumsafdelinger på Antvorskovs museum. Således militærhistorisk beriget sad vi op i minibusserne klar til at bese staldene. Her bor hestene hele livet Fordelt over 5 stalde bor 75 eskorteheste i hver deres box. De står i nummer ved GHR og bruges til kongelig bereden tjeneste. Hestene er af Dansk Varmblod, Oldenborgere og vallakker. Hver hest har sin navnetavle fra absolut udvalgte historiske navne, som står i oberstens traditionsrige navnebog. På tavlerne står hestenavn, årgang og Side - 35 - af 50\nstamtavle. Gode eksempler er ”Liberty Dane”, ”Joker” og ”Optimist”. Et nyt navn har lige sneget sig ind: ”NATO”. Men finest af dem alle er vist HKH kronprinsesse Mary’s hest ”Gouché”. Her prydes skiltet med en royal krone. Søde husarpiger og -mænd udfolder al deres kærlighed til disse dyr. Det var smukt at se deres indikerede omsorg!\nBesøg ved H.K.H. Kronprinsesses Mary’s hest\nGHR’s hesteeskorte består af en karet, samt 49 heste. De transporteres til eskorteopgaver i 3 store blå lastbiler. Den ene lastbil anvendes til de 50 tunge gardehusaruniformer. Kristian: Vi udfører ikke selv avlsarbejde, men vi får hestene fra danske avlere. Vores heste bliver aldrig solgt. De kan se frem til et helt liv i ”luksus” her på stedet. I hvert fald set med deres øjne. De bliver passet og plejet, får godt og sundt foder. Har de ondt i ryggen kommer de i solarie. Regimentssmeden skifter hestesko ud hver 8. uge og hovene bliver filet og ”manicureret”. Ydermere får de hyppigt tilsyn af en dyrlæge. Søde husarpiger giver dem brusebad. Dog kun med koldt vand.\nDe royale eskorteheste bliver forkælet Side - 36 - af 50\nDe fleste husarer er piger Statistikken taler sit tydelige sprog. Af en deling på 30 soldater er kun 3-7 af hankøn. På trods af at der bliver sagt til pigerne i tjenesten: Af med ørenringe og makeup. Kun én standardfrisure - en hårknude i nakken, holdt sammen af et hæklet hårnet. Men pigers fascination for heste er vist noget særligt! Husarheste har luner Ved et besøg i sadelrummet med de smukke håndsyede sadler hang der en interessant seddel, som bekræfter, at heste har hver sin egen karakter, ligesom vi mennesker har: STEMNINGSJOURNAL: - ”Malakoff” kan være sur i sin box. - ”Merkur” er sur under fodring. - ”Nimbus” skal beholde grimen på i boxen. - ”Kajus” er sur under opsadling. - ”Observatør” kan ikke gå i sol. Osv. Vi var efterfølgende inde og se GHR’s imponerende ridehal. 85 meter lang og 20 meter op til loftet. Det skulle være Danmarks 3. største af slagsen. Træhest til uøvede ryttere Til vores store overraskelse stod der i gården mellem staldene en regulær træhest. En af dem som man plagede misdædere med i gamle dage. Men her i en særdeles rationel udgave og ikke som disciplinærmiddel mod husarer. Nej, det er til at træne opsidning på en hest. Til disse utrænedes forsøg ville det være synd at afprøve en levende husarhests tålmodighed og helbred.\nNej, det er ikke en træhest til at afstraffe husarer, men en træ”ningshest” hvor der øves opsidning i sadlen Side - 37 - af 50\nRundvisningen i staldene var slut. Det var en stor oplevelse. Herefter samledes alle fra Fyns Kreds til en herlig frokost i kasernens cafeteria. Derefter gik turen til Kalundborg - den afrundende krølle på udflugtshalen. Kalundborg Kalundborg er fjordby, vikingeby, storhavn, danehofby og meget mere. Grundlagt af Absalons broder, Esbern Snare. Byrundturen startede på Torvet, hvor en guide fortalte os om byen. Med udgangspunkt fra den postmoderne skulptur af byens grundlægger, Esbern Snare. Fra sin sokkel skuede han ned mod den 5-tårnede kirke, Vor Frue. Kirkens skyline kan ikke findes magen til nogen andre steder. Og vi nød synet af de mange velholdte borgerhuse fra middelalderen. Blandt andre den dansk-norske forfatter Sigrid Undsets fødehjem. Desværre var den 5-tårnede kirke ikke tilgængelig - af alle dage netop denne dag - men den bedste oplevelse er vel nok også den udendørs udsigt til tårnene og kirkebygningen. Et stærkt soldateransigt Ved kirken stoppede vi op ved en spændende skulptur af et hoved med soldaterkasket. Udvalgt af H.V. Bissen til den berømte statue af ”Den Tapre Landsoldat” i Fredericia. Et stærkt soldateransigt stammende fra den Kalundborg-fødte kunstner Johan Thomas Lundbye, frivillig i Treårskrigen og som faldt i slaget, ramt af et vådeskud. Nu har han lagt ansigt til det berømte mindesmærke.\nVed Kalundborgs 5-tårnede kirke står skulpturen af det soldaterhoved, som blev anvendt til den berømte Tapre Landsoldat i Fredericia\nSide - 38 - af 50\nKalundborg overraskede på mange måder. En imponerende by med mange oplevelser. Midt i en vidunderlig natur mellem Asnæs og Røsnæs. Tekst: Palle Christiansen Kaptajn, sekretær\nMærkedag En af Fyns Kreds’ trofaste medlemmer har rundet et skarpt hjørne. Søndag den 1. maj 2022 fyldte kaptajnløjtnant Arne Larsen 70 år.\nKaptajnløjtnant Arne Larsen\nArne Larsen blev født i Hasmark ved Otterup og har en lang karriere i hjemmeværnet bag sig: 1971-73 Flyverhjemmeværnet i Krogsbølle 1973-74 Værnepligtig maskinsergent i Søværnet (Korvetten Bellona) Primo 1980’erne undervist på MHV motorkurser og MHV fynske grundskoler Marinehjemmeværnet Flotille 241 Odense-Kerteminde: 1974-1979 Motormand 1979-1985 Skydelærer 1985-1988 NK i Flotillen 1988-2002 Flotillechef i Flotille 241, Odense Kerteminde 2002-2003 Forbindelsesofficer 2003 Skydelærer 2021 Sygdomsbehandler og gummibådsfører. Kaptajnløjtnant Arne Larsen fortæller: ”Skydning har altid interesseret mig, og jeg har blandt andet vundet Hjemmeværnets fynske veteranskyttestævne 9 gange. Samt DM i jagtskydning (lerduer) for hold 6 gange, individuelt 2 gange”. Side - 39 - af 50\nArne Larsen er DIF diplomtræneruddannet og underviser i Dansk Flugtskydnings Forbund. Endelig er Arne et meget aktivt medlem af FOUAT Fyns Kreds og ”Foreningen af Seniormedlemmer ved Hjemmeværnet på Fyn”. Bestyrelsen i Fyns Kreds ønsker fødselaren hjertelig tillykke med fødselsdagen. Tekst: Palle Christiansen Kaptajn, sekretær.\nDanmarks Besættelse. Vi mindedes den 9. april 1940 på Almenkirkegården, hvor Frode Munch Vesterby blev begravet efter at have deltaget i kampene i Haderslev. Netop i disse dage bliver vi mindet om den indsats, det kræver at forsvare sit lands frihed og selvstændighed. Jeg har den største beundring for det ukrainske folk og deres præsident for deres indsats og kamp. Ser vi i dag 82 år efter den tyske besættelse af Danmark tilbage på begivenhederne op til 9. april 1940, er det slående, hvor stor lighed der er med den russiske invasion af Ukraine og den tyske besættelse af Danmark. Til gengæld er de efterfølgende kamphandlingerne vidt forskellige. Den militære optakt til 9. april 1940 og sammendragningen af de tyske tropper blev udlagt som en øvelse ved floden Weser, deraf felttogets kodeord for angrebet på Norge og Danmark, Weserübung. To infanteridivisioner 170. og 198. skulle deltage i angrebet mod henholdsvis Jylland og Sjælland. Alle planer blev naturligvis fortiet og fordrejet, og Tyskland havde jo en ikke angrebspagt med Danmark; men efterretningerne talte deres tydelige sprog. Planen var, at et lynangreb skulle overrumple den politiske såvel som den militære ledelse med deraf hurtig overgivelse og besættelse. Det lykkedes desværre til fulde. Når vi nu står her ved Frode Munch Vesterbys gravsted, er det for at mindes hans og alle de danske soldaters indsats den 9. april. Mange beretninger har siden vist, at de danske soldater var helt klar over deres situation, og at deres moral og vilje til at kæmpe var særdeles høj; men Danmark svigtede sine soldater. Begivenhederne i Haderslev, hvor Frode Munch Vesterby blev dræbt, er velkendte for os. I dagene op til 9. april indløb alarmerende efterretninger om den tyske opmarch og de tyske angrebsplaner. 9. april kl. 04:15 gik alarmen på Haderslev Kaserne. Alle var bekendt Side - 40 - af 50\nmed den overhængende fare, så soldaterne sov fuldt påklædt. Meningen var, at garnisonen skulle rykke ned til Sdr. Hostrup syd for Åbenrå og siden op til en forsvarslinje ved Vejle å, men tiden tillod ikke disse forskydninger. I stedet blev det besluttet, at man ville forsøge at tage kampen op i sydkanten af Haderslev by, hvor Haderslev Fjord og Haderslev Dam møder hinanden ved en snæver passage. Kornet Vesterby fik ordre til at gå til Sønderbro, hvorfra man kunne beskyde hovedvejen fra Åbenrå. Lidt tilbage etableredes i hast en tipvognsspærring, hvor kompagniets 20 mm kanoner gik i stilling. Kl. 06:30 ankom grænsegendarmerne sydfra og senere Søgårdstyrkerne, som kunne fortælle, at tyskerne var lige i hælene på dem, og at de ville nå Haderslev inden længe. Kl. 07:13 kom Frode Vesterbys kanongruppe under beskydning. Vesterby gav skudordre, og den første af 4 kampvogne blev truffet. Ligeledes gik det med kampvogn nr. 2. Den tredje blev ramt i bælterne. Herefter blev kanonen vædret af den fjerde tyske kampvogn. På det tidspunkt var Vesterbys kanongruppe nedkæmpet. 2 døde, og de øvrige 3 var hårdt såret. Allerede ved den første skudafgivelse blev Vesterby ramt af et projektil og dødeligt såret. Lidt senere nåede meldingen om indstilling af kampene frem til styrkerne på Sønderbro, og skydningen indstilledes. Kort om Frode Munch Vesterby Frode var Aalborg-dreng. Hans far, Christen Munch Vesterby, var kaptajn i Hæren. At Frode fra ganske lille har haft en drøm om en tilværelse som soldat og officer, er måske blevet vakt i barndomshjemmet, hvor mange officerer kom, og soldaterlivet ofte blev drøftet. I ungdomsårene var Frode aktiv i spejderbevægelsen. Som 11-årig blev han optaget på Aalborg Katedralskole, hvorfra han tog realeksamen i 1938. Herefter fulgte et højskoleophold på Rønshoved Højskole, inden han søgte ind som soldat. Efter endt grunduddannelse læste han på Kronborg, som var grundskole for kommende officerer. Fra Kronborg kom han som kornet tilbage til Sønderjylland med tjeneste ved 2. Regiment i Haderslev. 9. april var Frode fører for den 37mm kanongruppe der gik i stilling ved Sct. Hans Hospital på Sønderbro og som 07:13 optog kampen mod de fremrykkende tyske styrker. De døde og sårede fra kampen blev ført til Haderslev Sygehus. Frode blev begravet her på Almen Kirkegaard den 13. april 1940 under deltagelse af en tusindtallig skare af familie, bekendte, venner og ikke mindst spejderkammerater. Af historien må vi lære, og de der kæmpede for vores sag, må vi ære. Æret være Frode Munch Vesterbys minde! Carl Duch  Hædersmand af format Side - 41 - af 50\nDet er en betegnelse, der passende kan anvendes, når talen drejer sig om medlem af FOUAT, blandt andet, mangeårig vagt og rundviser på Besættelsesmuseet i Aarhus og Veteranhjemmet i Brabrand m.m. Det drejer sig om Poul Boye Larsen, Ingasvej 61, Brabrand, der lørdag den 9. april fyldte 95 år.\nPoul Boye Larsen\nPoul Boye er landmandssøn fra Fuglsbølle på Langeland, hvor han fik sin skolegang og tog realeksamen i 1944. Sin 13-års fødselsdag glemmer han aldrig. Medens tyske fly drønede hen over landet, stod han sammen med sine elevkammerater og ventede på, at læreren skulle indfinde sig i klassen. Under morgensangen stod læreren og snøftede, medens tårerne trillede ned ad hans ansigt. Meget bevæget forkyndte han, at danske soldater ved grænsen kæmpede håbløst mod fremstormende tyske hærenheder. Samme aften blev der givet ordre til mørkelægning. Der var i sandhed udsigt til mørke tider. Poul Boye flyttede til Odense og begyndte at uddanne sig til lærer. Samtidig blev han spejder og tropsfører i KFUM, og i løbet af vinteren 1945 lod han sig hverve som omdeler af illegale blade. Han fik dog først sin spejderuniform i april 1945. Oplevelserne lod ikke vente på sig. Da de hvide busser var på vej til Sverige, havde de korte ophold i Odense, hvor passagerer og chauffører blev serviceret. Her blev Poul Boye iklædt vægteruniform og engageret til at gå vagt ved busserne 29. april. Efter et år blev han træt af læreruddannelsen. Undervejs havde han lært vidunderlige 15-årige Inge at kende, og det blev til både kærlighed og beslutning mellem de to. I drenge- og ungdomsårene spillede han fodbold og det gjorde et voldsomt indtryk på ham, da det blev oplyst at hans fodboldtræner, var blandt de faldne i træfningerne ved grænsen, netop på hans Side - 42 - af 50\nfødselsdag. Det fik til følge, at han meldte sig til militæret, så snart han var gammel nok. Poul Boye fik en tid arbejde i FDB’s frøafdeling og havde samtidig fået bopæl hos sine svigerforældre, der boede i Odense. Hesteskræk I 1948 kom han til Randers og blev dragon, men det duede ikke rigtigt, da han altid havde været bange for heste. Han blev ret hurtigt overflyttet til Telegraftropperne i Høvelte, hvorfra han samme år blev udtaget til Brigaden i Tyskland. I 1949 kom han tilbage til hjemlandet og giftede sig samme år med sin Inge, og en tid derefter var han beskæftiget som ilgodsvagt hos DSB. Undervejs havde han aldrig undertrykt sine musikalske evner. Han spillede violin og demonstrerede velvilligt sin sangstemme i herrekoret ”Odin Kvartetten”, som han selv havde været med til at danne. Samtidig var han en periode i bestyrelsen for Jernbanesangkoret i Odense. Under opholdet med Brigaden i Jever stiftede han ”Weekend Hytten” med revy og orkester og blev meget populær, så vildt gik det til under en jubeludfoldelse, at en beruset soldat faldt over hans violin, så den blev helt smadret. Det gik dog ikke værre end, at Forsvarsministeriet bevilgede ham en ny violin. Allerede i løbet af 1949 tog Poul Boye initiativ til dannelse af Telegrafregimentets Soldaterforening og blev dens første landsformand. I en periode mellem 1952 og 1956 skaffede han sig en god indtægt som sælger af kontorartikler udelukkende på provisionsbasis. 1.september 1956 blev han som den første i landet udnævnt til korporal - uden først at have været på korporalskole. Han kom derefter på sergentskole i Sønderborg og var sergent, til han i 1957 trådte ud af forsvaret. Samme år flyttede parret til Ingasvej, hvor de købte huset, der siden blev deres adresse de følgende 60 år. Spejderliv og masser af tillidshverv Interessen for spejderliv har aldrig forladt ham. Han oprettede og var leder af KFUM-spejderne i Brabrand og var samtidig formand for spejderne i Hammel. I 1960 erhvervede han sig en VW, og samtidig startede han VW-klubben i Aarhus, hvor han blev formand, og de følgende to år ledede han en lang kortege af VW-biler og deres ejere helt til Wolfsburg, hvor alle fik en uforglemmelig oplevelse. Han blev nu også divisionschef for KFUM-spejderne i Marselisborg Division. Fra 1962 og i de følgende mange år havde han en god indkomst ved salg af kopimaskiner. Parret købte en plantagegrund ved Ebeltoft hvor de byggede et flot sommerhus, og gennem en halv snes år var Poul Boye formand for den relaterede grundejerforening. I 1962 meldte han sig til Hjemmeværnet, blev løjtnant, delingsfører og signalofficer. Han kom i bestyrelsen for Hjemmeværnsbladet og var Side - 43 - af 50\nen tid landsrådsmedlem i Hjemmeværnet. I 1998 trådte han ud af Hjemmeværnet. Siden kom han i bestyrelsen for Aarhus Officersforening, hvor han for kort tid siden blev æresmedlem. Det er desuden blevet til perioder som stifter og formand for Aarhus Forsvarshistoriske Selskab og i bestyrelsen for Våbenbrødreforeningen i Århus. Han har gennem en årrække været i bestyrelsen og fungeret som daglig leder i en selvejende Institution for Handikappede. Han har som aktiv i Sct. Georgsgilderne været stadsgildemester for otte gilder i Aarhus, og i den egenskab er det sammen med kommunen lykkedes at få rejst flagblokkene, der byder velkommen til Aarhus. Poul Boye har i en halv snes år været formand for Danmark-Samfundet, Aarhus kredsen og har i den egenskab været med til at arrangere de store fester på Valdemarsdagen. Endelig har fødselaren gennem mange år været og er stadig fast rundviser på byens Besættelsesmuseum, og senest er han blevet frivillig medarbejder på det nyetablerede Veteranhjem i Brabrand. Han er også en meget efterspurgt foredragsholder over temaet ”Da farfar var ung”. Poul Boyes enorme popularitet er ubrydelig – og det er velbegrundet, men for et par år siden stødte han på slangen i Paradis. Efter en årrække som formand i foreningen Niels Ebbesens Venner, blev han her udnævnt til æresmedlem og fik NEVmedaljen af guld i 2007. Poul Boye fortsatte som bestyrelsesmedlem, indtil han på et møde for et par år siden fremsagde kritik af en truffet beslutning. Han blev i et særdeles uanstændigt sprogbrug meddelt, at han ikke længere var ønsket som medlem af bestyrelsen. Han var rystet og meget forbitret over, at han som æresmedlem skulle opleve en sådan ydmygelse. Han er stadig æresmedlem, men hører intet fra foreningen. Men optimismen er i behold, og han fornemmer, at der i overskuelig fremtid vil udvikle sig en passende renselsesproces i foreningens ledelse. Poul Boye mistede sin hustru i 2009 efter en lang sygdomsperiode. Selv er han stadig utrolig frisk og har stadig masser af mod på livet. Conco Chris\n Befrielsesgudstjeneste den 5. maj Klokken 08:00 mødtes vi ved Arthur Dales’ grav, på Søndre Kirkegård i Aalborg, hvor flyvestationschef, oberst Lars Christian Hedemark og Forsvarsbrødrene lagde krans. Dernæst var det ægteparret Brenda (niece til Arthur Dale) og Peter Rogersin, der lagde krans på den engelske families vegne. Afslutning hvor trompetist major Morten Grønborg Larsen blæste ”The Last Post”. Derefter foretoges kranselægning i Mindelunden på Almenkirkegården. Klokken 09:30 mødtes vi ved flyvergravene på Vadum Kirkegård, hvor Side - 44 - af 50\nflyvestationschefen og Forsvarsbrødrene og Elain Slatter, barnebarn til P/O Albert L. Slatter, der mistede livet den 15. oktober 1944, lagde kranse. Elain Slatter kom kørende fra Østrig, fordi hendes fader i England, havde gennemgået en operation og ikke måtte rejse. Trompetspil igen af major Morten Grønborg Larsen og derefter befrielsesgudstjeneste i kirken. Vi sluttede med frokost på Flyvestation Aalborg.\nFlyvergravene på Vadum Kirkegård (Foto: Jonna Møller)\n Skovtur og mindehøjtidelighed\nMindehøjtideligheden i Lundby Krat Side - 45 - af 50\nFredag den 6. maj mødtes vi i Lundby Krat ved indkørslen til Hundeskoven, og da bommen blev åbnet, kørte vi ind til Krathuset, hvor vi nød vores medbragte mad. Herefter gik vi ca. 200 m gennem skoven til mindestenen. Hjemmeværnets nye chef oberstløjtnant Claus A. Schmidt bød velkommen, og vi sang ”En lærke letted’”. Oberstløjtnant Schmidt læste hændelsen for F/O Erik Lionel Germain, som blev nedskudt den 6. maj 1944. Andagt ved feltpræst Søren Dosenrode, kranselægning ved oberstløjtnant Smidt, det hele med trompet solo ved Johnny Gran Skjoldager og sluttende med ”Altid frejdig”. Vi mødtes igen ved Krathuset, hvor Hjemmeværnet gav en forfriskning.  Trænregimentets årsdag 1.300 soldater og soldaterforeninger på march. Den 10, maj markeredes årsdagen for Trænregimentet hvor regimentschefen, oberst Jess Møller Nielsen lagde en krans i Mindelunden på Aalborg Kaserne. Derefter parade med musik og march gennem byen. Paraden startede på Honnørkajen, hvor 1.300 soldater og soldaterforeninger blev anført af Prinsens Musikkorps og Slesvigske Musikkorps. Ruten gik videre til Slotspladsen, ved Stranden, Vesterbro, Bispensgade, Nytorv, Østerågade, Algade, Slotsgade, Nyhavnsgade og til Musikkens Plads. Efter marchturen var der bustransport til kasernen, hvor der med servering for øje blev opstillet bar og 6 grillapparater. Det var en strålende dag, selv om det regnede.\n Side - 46 - af 50\nValdemarsdag onsdag den 15. juni Fanerne og alle, der har lyst, marcherer fra Toldbod Plads kl. 18:15 med musik i spidsen. Kl. 19:00 mødes vi alle på Gammel Torv, hvor festligheden med flagtale, overrækkelse af faner og flag og march gennem byen til Vor Frue Kirke finder sted. Der er flaggudstjeneste ved Aalborgs nye biskop, Thomas Reinholdt Rasmussen. Arrangementet slutter sædvanligvis kl. 21:00.  Gardenparty på Aalborg Forsvars- og Garnisonsmuseum Lørdag den 2. juli fra kl. 10:00 til 12:00 inviterer Dansk Amerikansk Klub os til Gardenparty på Aalborg Forsvars- og Garnisonsmuseum, Skydebanevej 22, 9000 Aalborg. Tag venner med børn og børnebørn med til musik ved Flyvestation Aalborg Brass Band. Se Amerikaner-biler, gratis øl, sodavand, vin og kagemand samt gratis adgang til Aalborg Forsvars- og Garnisonsmuseum.\n Træfningen ved Lundby den 3. juli 1864 I anledning af årsdagen for træfningen ved Lundby den 3. juli 1864 vil det i Side - 47 - af 50\nforbindelse med mindehøjtideligheden den 3. juli 2022 glæde Lundbyfonden at se os. Vi mødes på parkeringspladsen ved mindestenen ca. kl. 09:30 for opstilling af faneborg. Kl. 10:00 Kranselægning ved fællesmindesmærket. Vi kører til Gunderup. Kl. 10:20 Kranselægning ved fællesgraven på Gunderup Kirkegård. Kl. 10:30 Gudstjeneste i Gunderup kirke. Kl. 12:00 Frokost i Lundby. Efter mindehøjtideligheden har Lundbyfonden arrangeret et beskedent frokostarrangement, der foregår i teltet på slagmarken, hvor der er egenbetaling på kr. 150,00, som indbetales til Spar Nord Bank reg.nr. 9226 konto nr. 45657688 89 senest den 14. juni 2022. Husk at anføre 3. juli samt navn ved indbetalingen.\nFællesmindesmærket ved Lundby\n Sommerudflugt, søndag den 21. august Vi mødes på Fårup Skovhus Saltum Strandvej 63, 9493 Saltum kl. 11:00, hvor foreningen giver middag til medlemmerne. Drikkevarer er for egen regning. Husk at tilmelde dig til middagen på mobil: 4091 5588. Efter middagen kører vi til Baaken nr. 1, 9492 Blokhus for parkering. Parkering Side - 48 - af 50\npå stranden og i byen er næsten umulig. Vi går til Blokhusstranden for at opleve ”FlyIn” på vingerne, med højtflyvende oplevelser over stranden, hvor himlen indtages af veteran- og propelfly og gyrokoptere. Her er der igen mulighed for ”Meet and Greet”, når der bliver åbnet til landingsbanen. Når vi har set nok, går vi individuelt til Baaken nr. 1 for eftermiddagskaffe og noget koldt at drikke.\n Mindehøjtidelighed i Ålestrup lørdag den 27. august Vi mødes på P-pladsen ved kirken i Ålestrup og gør fanen klar til kranselægning. Kl. 09:00 kranselægning på flyvergraven for de polske og engelske flyvere, der mistede livet under 2. verdenskrig. Derefter morgenmad med kaffe og rundstykker.\nSide - 49 - af 50\nIndlevering af artikler til og udsendelse af MEDDELELSER MEDDELELSER Nr. 245 (September-oktober 2022) MEDDELELSER Nr. 246 (November-december 2022) MEDDELELSER Nr. 247 (Januar-februar 2023) MEDDELELSER Nr. 248 (Marts-april 2023) MEDDELELSER Nr. 249 (Maj-juni 2023)\n01 AUG 2022 01 OKT 2022 01 DEC 2022 01 FEB 2023 01 APR 2023\n15 AUG 2022 15 OKT 2022 15 DEC 2022 15 FEB 2023 15 APR 2023\nGl. Torv, Aalborg\n15 JUN 2022 – 19:00\n20 JUN 2022 – 18:30\n02 JUL 2022 – 10:00\n03 JUL 2022 – 10:00\n07 AUG 2022 – 11:00\n15 AUG 2022 – 18:30\n16 AUG 2022 – 09:00\n21 AUG 2022 – 11:00\n21 AUG 2022 – 18:30\n23 AUG 2022 – 09:00\n27 AUG 2022 – 09:00\n28 AUG 2022 – 09:00\n20 SEP 2022 – 09:00\n27 SEP 2022 – 09:00\nRedaktionen afsluttet den 11. juni 2022\nSide - 50 - af 50\nMeddelelser fra kredsene:


Danske forskere skal afhjælpe oversvømmelser og tørke i Afrika – Københavns Universitet\nDanske forskere skal a...\nOversvømmelser og tørke på grund af klimaforandringer truer afrikanske millionbyer som Addis Ababa i Etiopien og Dar es-Salaam i Tanzania, der er præget af manglende kloaksystemer og kraftig befolkningstilvækst. Forskere fra Københavns Universitet undersøger nu i samarbejde med forskere fra Etiopien og Tanzania, om det er muligt at indføre et alternativ til kloakker, som allerede er en succes flere steder i Danmark. Målet i Afrika er at opnå et lukket vandkredsløb, hvor byernes afvanding bliver tænkt sammen med deres vandforsyning.\nVoldsomme erosionsproblemer langs floden i Dar es Salaam\n- Afrikanske storbyer står over for de samme udfordringer, som vi gør, med hensyn til at håndtere store mængder regn på kort tid. Det fører til voldsomme oversvømmelser langs floderne, hvor der bor udsatte familier, siger Antje Backhaus fra Institut for Geovidenskab og Naturforvaltningpå Københavns Universitet.\n- Omvendt mangler byerne også stabil drikkevandsforsyning, og i lange tørkeperioder går det værst ud over de fattige familier, der ikke har råd til at købe rent vand fra vandlastbiler, der kører gennem byerne. Vi ser derfor et akut behov for løsninger.\nTransport af drikkevand 2km fra salgsstedet til bostedet i Addis Ababa\nAntje Backhaus er netop vendt hjem fra Addis Ababa og Dar es Salaam, hvor hun også har talt med beboere og lokale beslutningstagere:\n- Vi har udviklet nogle løsninger, som allerede er i brug flere steder i Danmark, hvor vandet bliver udnyttet og tilbageholdt lokalt i stedet for at blive ledt hurtigt væk, da det leder til oversvømmelser. Vi undersøger nu, om disse løsninger kan videreudvikles og gøre en forskel i de afrikanske storbyer.\nEt alternativ til kloakker udnytter vandet lokalt\nErfaringerne fra Danmark fokuserer på landskabsbaseret regnvandshåndtering, som er et anerkendt alternativ til kloakudvidelse. Det går ud på at skabe en robust, grøn infrastruktur, hvor regnen bliver forsinket og brugt til forsyningsformål i byen.\nLøsningerne bliver indarbejdet i byens landskab og kan på den måde skabe værdi som nye byrum, bedre vilkår for naturen og et mere behageligt klima i tilfælde af hedebølger. Ofte er det små ændringer, der er behov for, eksempelvis et opsamlingsbassin eller regntønde som modtager tagvand, en have med svag skålform til at modtage vand fra omkringliggende by, eller en permeabel belægning, der kan nedsive vandet i stedet for at generere afstrømning. Det aflaster kloakken og mindsker risikoen for oversvømmelser.\nI Danmark er teknologien allerede udbredt, og eksempler på større områder er Andelsforeningen på Vilhelm Thomsens Alle i Valby, bydelen Trekroner i Roskilde og etagebyggeriet Egelundsparken i Rødovre. Der er også eksempler på afkobling af veje, bl.a. i Bredballe, Brøndby og Vanløse. Her indgår elementer til rensning af vandet før nedsivning eller udledning til vandløb.\n- I Danmark fungerer det som et supplement til kloakker, når der er øget nedbør, men det er i endnu højere grad relevant for afrikanske storbyer, der ofte slet ikke har nogle kloaksystemer. Samtidig er det en spændende teknologi, fordi den kan være med til at skabe områdeløft i byerne og en mere bæredygtig udvikling, ikke mindst via kobling til vandforsyning, forklarer Antje Backhaus, der også er inviteret til at præsentere forskningen på den internationale kongres om bæredygtige løsninger Global Challenges: Achieving Sustainability, som finder sted i København til oktober.\nForskere fra 50 lande vil diskutere bæredygtige løsninger\nProblemstillingen om global vandforsyning er en ud af 15 temaer, der vil blive diskuteret på kongressen sammen med emner som global fødevareforsyning, energi, biomasse, økonomisk omstilling og social retfærdighed.\nMere end 120 forskere vil præsentere deres nyeste resultater på kongressen, der baserer sin dagsorden på de mest presserende samfundsmæssige udfordringer.\nKongressen tiltrækker forskere og eksperter fra Brasilien til Bangladesh og fra Sverige til Sydafrika med mere end 50 lande repræsenteret. En international alliance af ti stærke forskningsuniversiteter (IARU) står bag initiativet med Københavns Universitet som den lokale vært.\nMere information om kongressen.\nPressen har fri adgang ved registrering i forvejen.\nSe også flere danske eksempler på landskabsbaseret regnvandshåndtering.\nMobil: +45 29 93 35 51\nTlf.: + 45 35 33 17 90\nKongres- og kommunikationsansvarlig\nAntje Backhaus abac@ign.ku.dk Mobil: +45 29933551\nMarina Bergen Jensen mbj@ign.ku.dk Phone: + 45 353 31790 Mobile: +45 27244447\nKongres- og kommunikationsansvarlig Elisabeth Wulffeld\nMobile: +45 21 17 91 40 iaru2104@science.ku.dk\nKongres om bærdygtig udvikling\nTemaer vdr. bæredygtig økonomi, sundhed, energi, fødevarer samt menneskets forhold til naturen vil blive diskuteret på 15 forskellige sessioner. Kongressen inviterer således forskere fra en række discipliner til at adressere netop de spørgsmål, som samfundet og dets beslutningstagere står over for, hvis en bæredygtig omstilling skal lykkes.


Fælles om det gode liv – Skive Folkeblad\nAF Morten Flæng, Havevej 9, 7830 Vinderup\nRegion Midtjylland var den første region der meldte sig ind i Landdistrikternes Fællesråd. Nu er vi fire regioner der er med, og vi har fået en bestyrelsespost, som jeg har fået æren af at besætte.\nDet er jeg rigtig glad for. Det passer rigtig godt ind i Regionsrådet ambitiøse regionalt udviklingsstrategi og landdistriktspolitik, - det rammer rigtig godt ind i den politik som jeg gerne vil stå på mål for. Bestyrelsesposten skal bruge offensivt, - og til at regionerne påtager sig et ansvar og bidrager til udvikling af relevante områder af betydning for landdistrikterne.\nLanddistrikterne er en god og solid ramme for mange menneskers hverdag med skolegang, arbejde, fritidsliv og så videre. Det er noget vi skal tage vare på, og udvikle i en positiv retning sammen med engagerede borgere.\nTiden er inde til, at vi kommer væk fra at tale om land mod by som hinandens modsætninger. Land og by er hinandens forudsætninger med forskellige styrker og udfordringer lokalt. Vi skal sikre en bedre balance mellem de større byer og landdistrikterne, og vi skal gøre det i fællesskab. Ingen kan alt, men alle kan noget og sammen kan vi mest.\nAt man har adgang til en praktiserende læge, og et sundhedsvæsen med lige adgang til sundhed uanset postnummer. Skabe bedre rammevilkår for iværksættere og virksomheder som fylder meget i landdistrikterne, så de kan vokse sig større og indfri deres ambitioner.\nLigesom hele landets ungdom skal kunne indfri deres potentiale på lokale uddannelsesinstitutioner, og at vi får set på en mere decentral uddannelses struktur i forhold til videre gående uddannelser.\nAlle mennesker i Danmark bør kunne regne med at mobiltelefonen kan ringe op, når man har brug for det,- hurtige og stabile bredbåndsforbindelser, så man både kan game og arbejde hjemmefra.\nVi skal kunne stole på at infrastrukturen kan hjælpe os til vores næste destination, hvad enten vi cykler, bevæger os på vejnettet, eller krydser vandet.\nDagligdagens fornødenheder skal kunne købes i dagligvarebutikker over hele landet, ligesom fællesskaber i hele Danmark skal kunne løbe efter en bold, eller samle sig under et tag for at dyrke fælles interesser og være sammen om det gode liv.\nHelt konkret handler det om at se muligheder, at vi ikke sætter os ned og venter på udviklingen kommer, - vi skal forsøge at skabe den selv. Vi skal vende os både indad og ud mod verden i jagten på, at finde og realisere de muligheder samfundsudviklingen tilbyder. På den måde giver vi vores bidrag til en mere bæredygtig verden.\nVi skal arbejde for mennesker, og gøre det muligt at leve et helt liv i hele landet. Her er jeg overbevist om, at regionerne både kan og skal gøre en forskel for at sikre et Danmark i bedre balance.


De 10 bedste hoteller i Takasaki i 2018 - TripAdvisor\nFerie i Takasaki\nHoteller i Takasaki\nBed and Breakfasts i Takasaki\nPakkerejser til Takasaki\nAktiviteter i Takasaki\nBilleder af Takasaki\nKort over Takasaki\nAlle hoteller i Takasaki\nTilbud på hoteller i Takasaki\nBillig rejse til Takasaki\nBedste lavprishoteller i Takasaki\n3–stjernede hoteller i Takasaki\nTakasaki Hoteller med swimmingpool\nHoteller i nærheden af Haruna Shrine\nHoteller i nærheden af Lake Haruna\nHoteller i nærheden af Takasakibyakue Daikannon\nHoteller i nærheden af Shorinzan Darumaji Temple\nHoteller i nærheden af Takasaki City Hall Observation Deck\nHoteller i nærheden af The Remain of Takasaki Castle\nHoteller i nærheden af Joshin Dentetsu\nHoteller i nærheden af Dokutsukannon\nHoteller i nærheden af The Museum of Modern Art, Gunma\nHoteller i nærheden af Minowa Castle Ruins\nHoteller i nærheden af Takasaki Station\nHoteller i nærheden af Kitatakasaki Station\nHoteller i nærheden af Minamitakasaki Station\nHoteller i nærheden af Gunnmayawata Station\nBedste hoteller i Takasaki, Japan\nNr. 1 af 61 overnatningssteder i Takasaki med bedste værdi for pengene\nNr. 2 af 61 overnatningssteder i Takasaki med bedste værdi for pengene\nNr. 3 af 61 overnatningssteder i Takasaki med bedste værdi for pengene\nNr. 4 af 61 overnatningssteder i Takasaki med bedste værdi for pengene\nNr. 5 af 61 overnatningssteder i Takasaki med bedste værdi for pengene\nNr. 6 af 61 overnatningssteder i Takasaki med bedste værdi for pengene\nNr. 7 af 61 overnatningssteder i Takasaki med bedste værdi for pengene\nNr. 8 af 61 overnatningssteder i Takasaki med bedste værdi for pengene\nNr. 9 af 61 overnatningssteder i Takasaki med bedste værdi for pengene\nNr. 10 af 61 overnatningssteder i Takasaki med bedste værdi for pengene\nNr. 11 af 61 overnatningssteder i Takasaki med bedste værdi for pengene\nNr. 12 af 61 overnatningssteder i Takasaki med bedste værdi for pengene\nNr. 13 af 61 overnatningssteder i Takasaki med bedste værdi for pengene\nNr. 14 af 61 overnatningssteder i Takasaki med bedste værdi for pengene\nNr. 15 af 61 overnatningssteder i Takasaki med bedste værdi for pengene\nNr. 16 af 61 overnatningssteder i Takasaki med bedste værdi for pengene\nNr. 17 af 61 overnatningssteder i Takasaki med bedste værdi for pengene\nNr. 18 af 61 overnatningssteder i Takasaki med bedste værdi for pengene\nNr. 19 af 61 overnatningssteder i Takasaki med bedste værdi for pengene\nNr. 20 af 61 overnatningssteder i Takasaki med bedste værdi for pengene\nNr. 21 af 61 overnatningssteder i Takasaki med bedste værdi for pengene\nNr. 22 af 61 overnatningssteder i Takasaki med bedste værdi for pengene\nNr. 23 af 61 overnatningssteder i Takasaki med bedste værdi for pengene\nNr. 24 af 61 overnatningssteder i Takasaki med bedste værdi for pengene\nNr. 25 af 61 overnatningssteder i Takasaki med bedste værdi for pengene\nNr. 26 af 61 overnatningssteder i Takasaki med bedste værdi for pengene\nNr. 27 af 61 overnatningssteder i Takasaki med bedste værdi for pengene\nNr. 28 af 61 overnatningssteder i Takasaki med bedste værdi for pengene\nNr. 29 af 61 overnatningssteder i Takasaki med bedste værdi for pengene\nNr. 30 af 61 overnatningssteder i Takasaki med bedste værdi for pengene\nFaciliteter Restaurant Forretningstjenester Spa Concierge Internet Mødelokale Handikapvenlige værelser Aircondition Gratis wi-fi Morgenmad inkluderet Pool Kørestolsadgang Bar/lounge Suiter Roomservice Fitnesscenter Gratis parkeringAlle\nType Budget Mellemklasse Campingplads Til forretningsrejser RyokanAlle


Alaya Statement Ring Sølvbelagt, kun 219,00 DKK » Køb her!\nVores Ring fra Alaya serien er et håndlavet i Messing med en belægning af Sølv. Ringen er designet som et Bendable smykke, hvor formen og størrelsen kan tilpassen dit håndled, finger eller justeres til din kraveben for perfekt pasform. Du finder den i vores Make a Statement kollektion. Alle vores smykker er cadmium-, bly- og nikkelfri.


Alle restauranter i Lorgues Restauranter i nærheden af Chateau de Berne\nAlle aktiviteter i Lorgues Aktiviteter i nærheden af Chateau de Berne\nEuropa›Frankrig›Provence›Var›Lorgues›Forslag til aktiviteter i Lorgues› Chateau de Berne\n198 anmeldelser Nr. 1 af 8 aktiviteter i Lorgues Udmærkelsescertifikatet Besøgscentre, Vingårde, Mad og drikke, Ressourcer for rejsende Oversigt Anmeldelser (198)\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning Adresse: Route de Salernes, 83510 Lorgues, Frankrig Telefonnummer: 0494604364 Websted Forbedr denne registrering Alle billeder fra besøgende (38)\nBesøgte vingården med henblik på at smage vin. Gode og velsmagende. I tilknytning til vingården findes også hotel og restaurant som dog ikke blev besøgt. Vi købte derimod et par...\nlæs mere Anmeldt 30 juni 2016 Brian R\n198 anmeldelser fra TripAdvisors fællesskab Hvilke hoteller i Lorgues er der tilbud på?\nRyd alle Begynd din anmeldelse af Chateau de Berne Klik her for at vurdere\n2 nyttige stemmer “Fantastiske vine”\nBesøgte vingården med henblik på at smage vin. Gode og velsmagende. I tilknytning til vingården findes også hotel og restaurant som dog ikke blev besøgt. Vi købte derimod et par vin til aftenhyggen. Uhmm.\nNyttigt? Tak, Brian R Indberet Chateaudeberne, Directeur général hos Chateau de Berne, svarede på denne anmeldelse\nThank you for taking the time to share your review on TripAdvisor. It was a pleasure to read...\n1 nyttig stemme “Overfladisk og dårlig.”\nTak, Steen J Indberet Henrik A\n14 nyttige stemmer “Vinsmagning på luksusslot”\nProvence er kendt for deres Rose, men jeg må sige der også laves andet god vin her. I hvert fald på Chateau de Berne.\nVi var blevet anbefalet Chateau de Berne af ejerne på det B&B vi overnattede på og det var vi glade for.\nVi ankom til slottet, og det er i sandhed et stort vinslot. 500 ha skilter...\nMere Nyttigt? Tak, Henrik A Indberet AnnieCopenhagen\n54 nyttige stemmer “Dyrt men dejligt”\nVi besøger altid stedet når vi er på ferie i området\nAlt er meget velholdt og pussenusset på en måde så man enten elsker eller hader det.\nUdendørsarealerne er et kapitel for sig, med flotte vinmarker, buske små opsætninger, søen, vandfaldet osv.\nButikken bugner af vine, sæber, møbler og alt hvad du kan begære af fransk og/eller engelsk countrystile. Der...\nMere Nyttigt? Tak, AnnieCopenhagen Indberet Susanne H\nBidrager på niveau 358 anmeldelser 95 anmeldelser af seværdigheder\n250 nyttige stemmer “Fås ikke bedre”\nEn af de bedste restauranter man overhovedet kan finde i området.\nBefinder sig på et vinslot, og allerede når man nærmer sig stedet ad den lange tilkørsel, fornemmer man at her er noget ganske særligt. Alt er meget smukt og velholdt. Det gælder såvel parken som bygningerne.\nForuden hotel og restaurant er der en butik, som sælger ting og sager...\nTak, Susanne H Indberet Saryn M\nBidrager på niveau 3 anmeldelser 1 nyttig stemme “Besøg på Chateau de Berne”\nNyttigt? Tak, Saryn M Indberet Forrige\nOpdaterer listen... Rejsende, der kiggede på Chateau de Berne, kiggede også på\nTourtour, Var Pont des Tuves\nLe Thoronet, Var Alle aktiviteter i Lorgues (8)\nHar du været i Chateau de Berne? Fortæl om dine oplevelser! Skriv en anmeldelse\nHer er de spørgsmål, som tidligere besøgende har stillet, med svar fra repræsentanter fra Chateau de Berne og andre besøgende\n1 spørgsmål Stil et spørgsmål Har du nogen spørgsmål? Få svar fra ansatte på Chateau de Berne og tidligere besøgende.\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Henter og bringer I mig til mit hotel? Vi er en familie på syv. Har jeres rundtur plads til os alle sammen? Hvordan skal jeg klæde mig på til denne rundtur? I nærheden af Chateau de Berne Bedst bedømte seværdigheder i nærheden 33 anmeldelser Musee de L'artillerie\n22 anmeldelser L'Arnaude Aventures\n5 anmeldelser Les Sentiers de La Dracenie\nGennemse alle seværdigheder Bedst bedømte restauranter i nærheden 96 anmeldelser Restaurant Le Nid Cuisine Au Fil Des Saisons\n171 anmeldelser L'estellan\n292 anmeldelser La Table de Pol